ועדת המשנה לעניין ציר עוקף חוסן, כנסת 20, פרוטוקול מספר 1, 2016-05-30 11:00

רועי פולקמן: בוקר טוב לכולם.

רועי פולקמן: תודה למי שהגיע.

רועי פולקמן: אני מתנצל על העיכוב.

רועי פולקמן: אנחנו נתחיל בזמן, מי שעוד מצטרף, יצטרף.

רועי פולקמן: ימי שני הם ימים מאוד עמוסים פה בכנסת, אז אנחנו נהיה קצרים וענייניים.

רועי פולקמן: נעבור על מי הגיע מבחינת הרשויות הממשלתיות.

רועי פולקמן: נציג המועצה נמצא כאן, יאיר?

רועי פולקמן: יאיר, מזכיר המועצה מגיע?

רועי פולקמן: טוב.

רועי פולקמן: מגנזי פה?

רועי פולקמן: אהלן.

רועי פולקמן: בקצרה, כי קיימנו על זה כמה דיונים.

רועי פולקמן: לפני הדיון הזה אני אזכיר מה היה בוועדת הכנסת, שלא סתם זה נידון בוועדת הכנסת.

רועי פולקמן: בגלל שנעדרו חלק מנציגי המשרדים השונים, הייתה דרישה לקיים דיון בהרכב מלא של נציגי הממשלה.

רועי פולקמן: זו הייתה החלטה של ועדת הכנסת.

רועי פולקמן: אני אגיד, לפני הדיון הזה הגיעו אלי כמה פניות לחלק את הדיון בין המקרו למיקרו.

רועי פולקמן: ואני רוצה לומר לכם – אני לא אתעלם מהצורך בדיון המקרו על מדיניות מעבר פועלים בגזרת המרכז, או בגזרת צור הדסה.

רועי פולקמן: צריך לדבר על זה.

רועי פולקמן: אבל לפני הדיון העקרוני אם צריך שיהיה שם מחסום נושם, מעבר אפשרי, לא מעבר אפשרי, איך פותרים את הבעיה הזאת שתיכף אפשר יהיה לגעת בה.

רועי פולקמן: אני מודה שאני לא מצליח להבין איך הבעיה ברמה הטקטית לא נפתרת.

רועי פולקמן: ומה זה אומר לא נפתרת?

רועי פולקמן: אני אומר את זה גם מהזווית הביטחונית, וגם מהזווית שאנחנו מתאמצים כל כך לפתח יחידות דיור בכל רחבי הארץ.

רועי פולקמן: בונים שכונה חדשה ביישוב שאמור לגדול ולהכפיל את גודלו בשנים הקרובות, ואתה פשוט רואה גדר פרוצה לחלוטין ביישוב של 9,000 תושבים, עם מעבר יומיומי של עשרות ומאות שב"חים.

רועי פולקמן: ביום עשרות, בשבוע מאות.

רועי פולקמן: הדבר הזה הוא בלתי נסבל, הוא לא הגיוני, בטח לא בתקופה של מתיחות ביטחונית.

רועי פולקמן: באף תקופה זה לא הגיוני.

רועי פולקמן: מביתר הם שומעים על הדברים האלה, הם לא מבינים בכלל איך זה הגיוני.

רועי פולקמן: מדובר שם על מרחק של 500 מטר בקו אווירי.

רועי פולקמן: שם האזור מאובטח, יש גדר, יש מצלמות, יש פלוגה צה"לית שמאבטחת את היישוב.

רועי פולקמן: ו-500 מטר משם, עוברים את הקו הירוק, על הקו שני יישובים פרוצים לכל עבר.

רועי פולקמן: יש רבש"צ אחד ועוד ג'יפ אחד שזמן התגובה שלו – אני בחנתי אותו בזמן אמת.

רועי פולקמן: אחלה שוטרים, אחלה אנשים.

רועי פולקמן: עשיתי את הבדיקה הזאת בזמן אמת.

רועי פולקמן: הגעתי לשב"חים בעצמי והתקשרתי למשטרה.

רועי פולקמן: אמרתי להם תקשיבו, עכשיו עבר כאן שוהה בלתי חוקי מחברון.

רועי פולקמן: לקח רבע שעה על השעון עד שהגיע הג'יפ.

רועי פולקמן: זה לא הגיוני בעליל.

רועי פולקמן: אני מבין את הקשיים, כיוון שיש בעיות חמורות במועצה, ביכולת לטפל בעניין הזה.

רועי פולקמן: אבל דבר ראשון, אנחנו צריכים לפתור את הסוגיה.

רועי פולקמן: סוגיה אחת קריטית זה מרכיבי הביטחון.

רועי פולקמן: אני אומר משהו, זורקים אותנו בלך ושוב בין משרד הביטחון לבט"פ.

רועי פולקמן: תיכף נדבר על סוגית הכביש עצמו, אבל בנושא הגדר, זה היה אמור להיות במשרד הביטחון.

רועי פולקמן: אמרו מעולה, כל הסיפור הזה עבר לבט"פ.

רועי פולקמן: אני מבין שיושב אתנו כאן דני קריבו, נכון?

רועי פולקמן: תודה רבה שבאת, דני, אבל אתה תצטרך לעזור לנו לעשות סדר בדברים.

רועי פולקמן: לנו נאמר שסוגית תקציב אמצעי המיגון בגדר זה היום בבט"פ, ושהוכן דמ"צ מעודכן וברור על-ידי מג"ב, הם יתייחסו אליו תיכף.

רועי פולקמן: שוב פעם, חבר'ה, זה לא F35, זו גדר תלתלית, מצלמות ומוקד, על זה דובר.

רועי פולקמן: אז דבר אחד אני מבקש, תיכף נפתח את זה, להבין איפה אנחנו עומדים, ואיך פותרים את הבעיה הזאת, הנקודתית.

רועי פולקמן: זה לא דיון אסטרטגי על בעיית השב"חים, ולא על חומת ההפרדה בציר של גוש עציון, לא כל הדיונים האלה.

רועי פולקמן: הדבר השני הוא ציר עוקף חוסן.

רועי פולקמן: אלה שתי הנקודות האופרטיביות טקטיות.

רועי פולקמן: גלים מתגברים ונחלשים של אירועים בציר הזה.

רועי פולקמן: היה נציג הצבא בישיבה הקודמת.

רועי פולקמן: תודה, היית כאן, תזכיר לי את שמך.

<שלמה בן לולו: שלומי.

רועי פולקמן: נכון, לא אתה היית.

רועי פולקמן: מי היה?

<שלמה בן לולו: יוסי כהן.

רועי פולקמן: נכון, גם שוחחתי אתו אחר-כך.

רועי פולקמן: הוא דיבר על חוות הדעת שהוא מכין.

רועי פולקמן: היה מאוד מאוד קואופרטיבי.

רועי פולקמן: עלו שני דברים, וגם עליהם אבקש את התייחסותכם.

רועי פולקמן: אחד, על הפעילות המבצעית.

רועי פולקמן: כמובן שהוועדה הזאת איננה ועדה מסווגת, אתם לא תפרטו את כל הפעילויות, ואנחנו יודעים - - -

<אתי בן יוסף: הכול מוקלט ומשודר.

רועי פולקמן: כן, בוודאי, הוועדה מוקלטת, וכמובן שיש פה פרוטוקול, אז דברים מסווגים בוודאי לא לומר כאן.

רועי פולקמן: הוועדה איננה בסיווג ביטחוני.

רועי פולקמן: אבל בוודאי שאנחנו יודעים שנעשים – גם נאמרו לי, כמובן, לא לפרוטוקול – על הפעולות המבצעיות.

רועי פולקמן: אבל נאמר שמעבר לעניין המודיעיני המבצעי שנעשה, דיברנו גם על הצורך בפעילות נגלית, ברורה, כי יש תחושה – הרי ביטחון זה לא רק מציאות, אלא גם תחושה.

רועי פולקמן: ויש תחושה של חוסר ביטחון.

רועי פולקמן: כפי שזה נאמר כאן על-ידי התושבים, יצרנו מצב שבו כ-20,000 איש בגזרה הזאת משתדלים להדיר את רגליהם מהציר הזה.

רועי פולקמן: תנועת התחבורה לא נבנתה על זה שכל התושבים שצריכים לנסוע לירושלים ייסעו דרך ציר הסורק ועין כרם.

רועי פולקמן: הדבר הזה הוא בלתי סביר, בלתי הגיוני, וזה נובע מבעיית תחושת ביטחון חמורה בציר עוקף חוסן.

רועי פולקמן: אתם אנשי המקצוע, תגידו לנו מה חוות הדעת – האם נדרש שיפור אמצעי המיגון?

רועי פולקמן: יש שם גדרות שנבנו עוד באינתיפאדה הראשונה.

רועי פולקמן: האם נדרשים שם בטונדות?

רועי פולקמן: האם נדרשות שם גדרות אחרות, להאריך אותן?

רועי פולקמן: אבל כדי שתהיה תחושה שהמקום מוגן, זה לא רק תלוי אם במקרה נמצא שם סיור מבצעי באותו רגע, אם הוא לא נמצא, כן נמצא, וכולי.

רועי פולקמן: אנחנו נהיה מאוד ענייניים.

רועי פולקמן: קודם כל אני רוצה שנתייחס לצד האופרטיבי, שתי הנקודות האלה – אמצעי המיגון במבוא ביתר וצור הדסה, וסוגיית כביש עוקף חוסן עד צומת אל-חאדר.

רועי פולקמן: אלה שתי הנקודות האופרטיביות.

רועי פולקמן: אחר-כך נראה מה אנחנו עושים לגבי הדיון האסטרטגי – אם תרצו להתייחס לנושא המחסום שם, ואם צריך לפתוח אותו.

רועי פולקמן: אז אנחנו נעשה סיבוב מהיר, רק לחדד את הבעיה, ואז נגיע לנציגי המשטרה, הצבא והבט"פ כדי לקבל התייחסות, וכמובן, המועצה.

רועי פולקמן: בבקשה, חבר הכנסת אייכלר, אתה רוצה להתייחס לסוגיה, או שנפתח ואז תתייחס?

ישראל אייכלר: אני רוצה לשמוע קודם.

רועי פולקמן: אוקיי, אז אני אתן ליאיר לפתוח בכמה מילים על איך הוא רואה את הסוגיה, מה נעשה עד עכשיו.

רועי פולקמן: שתי דקות.

רועי פולקמן: יאיר, רק תציג את עצמך.

<יאיר אבהרם: שמי יאיר אברהם, אני מנהל מחלקת הביטחון של המועצה האזורית מטה יהודה.

<יאיר אבהרם: ברשותך, אני רוצה לחלק את ההתייחסות שלי לשני נושאים, שבסופו של דבר מתחברים.

<יאיר אבהרם: הסוגיה של היישוב צור הדסה, כמו שאמרת, עברה מאחריות משרד הביטחון, שהקים שם בתקופת אחריותו מרכיבים בהתאם לסל מרכיבי הביטחון שהוגדר על-ידו.

<יאיר אבהרם: בתקופה שהיישוב צור הדסה, יישוב שמסווג כיישוב תפר, היה תחת אחריות משרד הביטחון, משרד הביטחון הקים שם מתקציבו סל מרכיבי ביטחון בהתאם לאיום שהיה דאז.

<יאיר אבהרם: תפיסת האבטחה – ואני לא נכנס לתפיסת האבטחה של מדינת ישראל.

<יאיר אבהרם: אבל בסופו של דבר, כל מי שיושב פה מבין שיש שם קטע מאוד ארוך שהוא פרוץ לחלוטין.

<יאיר אבהרם: אני מרגיש שזה סוג של נשם כדי לאפשר יציאת לחץ.

<יאיר אבהרם: אני לא אומר את זה מתוך ידיעה, זו תחושה שלי.

<יאיר אבהרם: בסופו של דבר, כשמסתכלים על המרחב, אף אחד לא מסתכל על היישובים שנמצאים שם במרחב.

<יאיר אבהרם: זאת אומרת, יש שם מעבר פתוח, עם בקרה מינימלית, וכעובדה, אותם עוברים מגיעים ליישובים שנמצאים שם בסביבה.

<יאיר אבהרם: כל עוד לא נתייחס למעבר הזה, כל דבר שנעשה בצור הדסה לא יפתור את הבעיה באופן מלא.

<יאיר אבהרם: אנחנו מבינים שבסופו של דבר, התנועה תזרום למקום הכי קל שהיא תוכל לזרום אליו.

<יאיר אבהרם: לגבי סוגית היישוב בצור הדסה, אנחנו לא קיבלנו תשובה רשמית.

<יאיר אבהרם: פנינו לרמ"ח יישובים במטה מג"ב, זאת הכתובת שהפנו אותנו אליה.

<יאיר אבהרם: צרפנו את הדרישה המקצועית שנכתבה על-ידי מג"ב שאחראי על הגזרה.

<יאיר אבהרם: ביקשנו מימון לדבר הזה, וטרם נענינו בתשובה רשמית.

<יאיר אבהרם: משיחת טלפונית שעשיתי אתם אמרו לי שעדיין אין תשובה רשמית.

<יאיר אבהרם: בנוסף לזה, עשינו שם איזשהו סיור עם יועץ שמקובל על-ידי המשרד לבט"פ, שעובד אתם בתחומים כאלה ואחרים, ביחד עם מג"ב, ביחד עם נציגי היישוב, על מנת לתרגם את אותה דרישה מבצעית למעשים.

<יאיר אבהרם: זאת אומרת, מה צריך להיות שם, אילו מרכיבים, כדי לקבל אומדן עלויות כדי להיות מוכנים כאשר יימצא המקור התקציבי.

<יאיר אבהרם: האומדן שהוא נתן הוא כשני מיליון שקלים לכלל המרכיבים ביישוב.

רועי פולקמן: יאיר, תודה על הדברים.

רועי פולקמן: אנא מסור בכל זאת את מחאתי על זה שגם ממלא מקום ראש המועצה לא נמצא כאן, זה הדיון השני.

רועי פולקמן: אני מבין שהייתה איזו בעיה עם הזימון בדיון הראשון, אבל זה שהוא איננו כאן כעת – אני מבין את הקשיים שיש במועצת מטה יהודה, אבל בסוף זו אחריות שלכם.

רועי פולקמן: אני אגיד מילה אחת על עניין מרכיבי הביטחון.

רועי פולקמן: אחרי האירוע הטרגי של הירצחה של דפנה מאיר בעתניאל, נאמרה אמירה ברורה, וגם הוקצו לזה תקציבים על-ידי משרד האוצר.

רועי פולקמן: גם אם ירצו, וגם אם לא, זה לא מספיק שמרכיבי המיגון יהיו ניידים, פטרולים, וכולי, אלא צריך גם גדרות ואמצעים נוספים.

רועי פולקמן: כך אני הבנתי את ההחלטות, שגם משרד הביטחון אמר, המלצות הצבא, פיקוד מרכז.

רועי פולקמן: תיכף אתם תדברו על הדמ"צ המעודכן, מעבר לכל הדיונים על כל מיני אמצעים, שגם עליהם אנחנו יודעים שלפחות בקו התפר בין מג"ב לצבא יש פערים.

רועי פולקמן: יש פערים כי אנחנו יודעים שיש פעילות מהצד המשטרתי עד קו התפר הזה, אבל מהצד המבצעי, בגזרה שם, לפחות להבנתנו, יש מעט פעילות יזומה.

רועי פולקמן: צריכים גם את האמצעים האלה – גם את המצלמות, גם את הגדר, כמובן, עם מוקד, כי אם אין מישהו שמגיב אם קורה משהו בגדר, אז אין תועלת בגדר.

רועי פולקמן: על זה דובר, והתפיסה שהייתה עד היום, שאמרה יהיו כוחות ניידים וכולי, לא מוכיחה את עצמה, לראייה, היקפים אדירים-אדירים של מעבר – חלקם שב"חים, חלקם לא.

רועי פולקמן: מגנזי, אתה רוצה להגיד כמה מילים או שאנחנו נתקדם?

רועי פולקמן: חבר הכנסת אייכלר.

ישראל אייכלר: קודם כל, אני מסכים עם כל הדברים שאתה אומר, גם צור הדסה וגם ביתר עילית, כל אלה יישובים שנמצאים סמוכים לנחאלין ולחוסן.

ישראל אייכלר: בנושא המעבר, אנחנו נמצאים במקום שהוא ממש מעורב עם כפרים ערביים, ואני לא צריך לחזור על כל ההיסטוריה של נתיב הל"ה, וכל הדברים האלה של האזור ההוא, הוא אזור מאוד מאוד קשה.

ישראל אייכלר: למרות שנראה שצור הדסה הוא בתוך הקו הירוק, עדיין, משום מה, האוכלוסייה שם לא מבדילה בקו ירוק בין כאן לכאן.

ישראל אייכלר: אחת הבעיות שאני רוצה להתמקד בה – זו הייתה ההצעה לסדר היום שלי – זו הדרך שבה נהרגה, נדמה לי, תושבת בצור הדסה, על-ידי זריקת אבנים שהייתה שם ממש בצומת של ביתר עילית.

ישראל אייכלר: אתם יודעים על מה אני מדבר, בשנה האחרונה.

רועי פולקמן: נפצעה קשה.

<קריאות: נפצעה.

<קריאות: נפצעה קשה.

<שלומי מגנזי: נפצעה בפנים.

רועי פולקמן: הייתה פציעה.

ישראל אייכלר: לא נהרגה?

ישראל אייכלר: סליחה, שתיבדל לחיים ארוכים, זו סגולה לאריכות ימים.

ישראל אייכלר: סליחה, אני מתנצל.

רועי פולקמן: אבל אכן היא נפצעה מאוד קשה.

ישראל אייכלר: אני זוכר את זה בשעת האירוע, כך שלא עקבתי אחרי זה.

ישראל אייכלר: יש בעיה, המבנה של הכביש הזה הוא מבנה עוקף חוסן, הוא מבנה שכנראה הטופוגרפיה מחייבת.

ישראל אייכלר: אבל עצם העובדה שיש כביש שנוסעים בו עשרות אלפי אנשים, ציר מרכזי בין בית שמש לירושלים, בפרט בתקופה שכביש ירושלים-תל-אביב הרגיל מאוד עמוס – לא יתכן מצב שבו יהיה שמן על הכביש, יהיו זריקות אבנים על הכביש, וגם בקבוקי תבערה, כפי שהיה באותו מקרה.

ישראל אייכלר: אני יודע שיש הרבה פעילות צבאית.

ישראל אייכלר: אני לא נכנס למדיניות הזאת של להוציא את האזור הזה – לעשות שני מעברי גבול.

ישראל אייכלר: מדברים על שתי מדינות לשני עמים, אני לא יודע מתי זה יהיה, אבל מעברי גבול בין מדינות כבר יש לנו, ברוך ה'.

ישראל אייכלר: אני לא יודע מה זה מועיל, ואני לא יודע מה זה מזיק.

ישראל אייכלר: זה יוצר מצב שזה מחוץ למחנה.

ישראל אייכלר: לא יעלה על הדעת שברחוב דרך חברון בירושלים זה יקרה.

ישראל אייכלר: לדאבוני, גם זה קרה, בראש השנה בלילה, כך התחילה אינתיפאדת הבודדים, שגם באזור ארמון הנציב זה קורה.

ישראל אייכלר: אבל, ברוך ה', שיימשך כך גם הלאה.

ישראל אייכלר: הבינו שלא ייתכן שבתוך ירושלים – הביאו לפה אלפי שוטרים – יהיה מצב שאנשים לא יוכלו לנסוע בשלום.

ישראל אייכלר: משום מה, כביש עוקף חוסן – בכל פעם שאני עובר שם, יש לי תחושה של ברכת הגומל.

ישראל אייכלר: עברנו, ברוך ה', לא זרקו.

ישראל אייכלר: בכמה בתים מדובר שם?

ישראל אייכלר: איזה בית בודד פה, חומות גבוהות שם.

ישראל אייכלר: לדעתי, עצם העובדה שיש עדיין בכל פעם מחדש אירועים, זה דבר שלא צריך לקרות.

ישראל אייכלר: יש לנו ניסיון ביהודה ושומרון של כבישים ארוכים בתוך כפרים ערבים מפותלים.

ישראל אייכלר: אין שם כל כך הרבה אירועי התנכלות כמו שיש בכביש עקוף חוסן.

ישראל אייכלר: זה אומר דרשני.

ישראל אייכלר: אולי יש איזושהי התייחסות לא סבירה ביחס לאבטחת הציר.

ישראל אייכלר: זה לא ציר גדול, זה לא מרחק גדול, בסך הכול ארבעה קילומטרים, נדמה לי, הוא מספיק רחב.

ישראל אייכלר: אין שום סיבה שיהיה שם שמן על הכביש.

ישראל אייכלר: ואנחנו יודעים שזה לא שמן של איזה מנוע שהתקלקל, זה שמן שמישהו שפך שם.

ישראל אייכלר: אין שום סיבה שיהיו שם בקבוקי תבערה, ושיהיו שם אבנים.

ישראל אייכלר: אני ראיתי שיש שם כבישים מיוחדים, וטוב שיש לתושבי הכפרים, שהם לא יהיו חסומים, שהם לא יהיו חייבים לבוא לשם, כדי שתהיה להם דרך משלהם, לאיפה שהם רוצים להגיע.

ישראל אייכלר: יש תחושה – ואני אומר את זה למשטרה, וגם לכל הגורמים.

ישראל אייכלר: אני לא ראש עיר שם, אני בסך הכול מבקר שם, ויש לי גם קרובים שם, ויש לי אחריות כחבר כנסת.

ישראל אייכלר: הכביש הזה, פרופורציונלית למציאות הכמעט סטרילית בשטח, לא מצדיק שיהיו שם כל כך הרבה אירועים במשך שנה, של בקבוקי תבערה, של זריקת אבנים ושל שפיכת שמן.

רועי פולקמן: תודה רבה.

רועי פולקמן: אני גם אוסיף, אנחנו לא מתעלמים מהמציאות המורכבת בכלל בגזרה הזאת – כביש 60 והאתגרים.

רועי פולקמן: הנקודה אומרת שלמרות שיש אתגרים, איפה שאפשר לפתור אותם, בוא נפתור אותם.

רועי פולקמן: יצא לי לסייר עם שר האוצר בצומת הגוש ובחנוכה של קניון חדש שנמצא שם, ודיברנו על הקשיים של בעלי עסקים באותה גזרה בגלל התנועה, בגלל שלא מגיעים, ויש שם עכשיו מאמץ לפתח את הפעילות העסקית.

רועי פולקמן: חלק מהאזור – בוודאי כל כביש 60, או החלקים האלה שהם צרים וארוכים – יש שם הרבה מאמץ אבטחתי של הצבא.

רועי פולקמן: אבל יש אזורים – ואני חושב שעוקף חוסן הוא אחד מהם, ובוודאי החיבור לכביש המנהרות מצומת אל-חאדר וכולי, האזורים האלה, אפשר להשיג בהם רמת ביטחון הרבה יותר גבוהה.

רועי פולקמן: לא הכול באותה מידה, איפה שאפשר, בואו נפתור את הבעיות.

רועי פולקמן: זו ההערה על זה.

רועי פולקמן: בואו נעבור לנציגי מג"ב שיתייחסו.

רועי פולקמן: בבקשה.

<חיים קראט: צהריים טובים.

<חיים קראט: אני חיים קראט, מפקד הגזרה, נציג של תחנת מטה יהודה שאחראית גם על היישוב צור הדסה.

<חיים קראט: לעניין התנועה של השב"חים בצור הדסה – היא ידועה, ואנחנו יודעים גם למה הם עושים את זה.

<חיים קראט: כמו שנאמר כאן, כי מאוד נוח להם לקצר את התנועה ולעבור דרך היישוב צור הדסה.

<חיים קראט: חלקם נשארים בצור הדסה וחלקם ממשיכים למרכז הארץ.

<חיים קראט: יש לציין שרובם בעלי היתרים.

<חיים קראט: הם לא שב"חים.

רועי פולקמן: הם עוברים בצורה לא חוקית, אבל יש להם היתרים.

<חיים קראט: נכון.

<חיים קראט: הם גורמים לנזק בגדר על בסיס יומי.

<חיים קראט: אנחנו מתמודדים אתו בכל יום.

<חיים קראט: בכל יום אנחנו עושים סריקות על הגדר, מנסים לסגור אותה מחדש, אבל זה פתרון שהוא לא סופי.

<חיים קראט: בכל שבוע אנחנו מבצעים פעילות ממוקדת כנגד התופעה הזאת, כנגד התופעה של המסיעים.

<חיים קראט: ישנה ירידה מאוד דרסטית בתופעה הזאת בגלל שעבדנו עליה חזק מאוד גם בשנה שעברה וכמעט השבתנו אותה טוטאלית.

<חיים קראט: יש פה ושם תופעה כזאת קטנה, מאוד ספורדי, אבל לא הרשת שהייתה פועלת בעבר.

<חיים קראט: מבחינתנו, אנחנו ממשיכים בפעילות הזאת.

<חיים קראט: לעניין הדמ"צ, הוגש דמ"צ מתוקן לשפר את האמצעים שקיימים - - -

רועי פולקמן: אולי כדי להבהיר לפרוטוקול, דרישה מבצעית.

<חיים קראט: דרישה מבצעית הוגשה.

<חיים קראט: נפגשנו עם היועץ שהמועצה הביאה, שעובד עם המשרד לבט"פ.

<חיים קראט: עשינו אתו גם סיור שטח.

<חיים קראט: אנחנו ממתינים לתכנית ולאישור התקציב.

<חיים קראט: מבחינתנו, אנחנו נקבל את כל מה שיאושר שם, כל מה שיסייע.

<חיים קראט: צריך להבין שאנחנו כתחנה מתמודדים עם כל האירועים שקיימים כתחנת משטרה לכל דבר.

<חיים קראט: חשוב מאוד שיהיו מוגדרים כוחות שיהיו אחראיים לטפל באירוע עצמו.

<חיים קראט: אם יש איזושהי התרעה, אם יש מצלמה שמדווחת, שיהיה מישהו שיוכל לקפוץ.

<חיים קראט: מבחינת מה שאנחנו יכולים לתת מבחינת המשטרה – זמן הקריאה הוא עד 30 דקות.

<חיים קראט: בנתונים שלנו אנחנו עושים את זה בפחות מ-14 דקות, ו-12 דקות.

<חיים קראט: ואנחנו מתמודדים עם שאר הבעיות שיש לתחנת משטרה אחרת.

<חיים קראט: חשוב מאוד שיהיה כוח שיופנה רק לבעיה הזאת, וגם איזושהי דרך להתמודד עם התופעה עצמה.

רועי פולקמן: תודה על הדברים.

ישראל אייכלר: לגבי הדרך, אתה לא קשור?

<חיים קראט: לא.

רועי פולקמן: תיכף נבקש מנציגי הצבא לדבר על עניין הציר.

רועי פולקמן: בבקשה, גם על נושא השב"חים וגם על נושא הציר.

<שלמה בן לולו: צהריים טובים.

<שלמה בן לולו: שלומי, אני ראש זירת מרכז באגף המבצעים.

<שלמה בן לולו: מבחינת הציר עצמו – קודם כל, מבחינת כוחותינו, הגזרה היא גזרת עציון שאחראית שם על אותו המרחב עצמו ועל ציר חוסן.

<שלמה בן לולו: בסך הכול, באותו מרחב הושקע כוח מאוד גדול.

<שלמה בן לולו: אני רוצה לציין שגם באירועי השנה האחרונה, אירועי גל הפיגועים האחרון, הושקע הרבה מאמץ ויותר טיפלנו.

<שלמה בן לולו: הבאנו עוד סד"כ ועוד כוחות, גם את החטיבה עצמה, וגם את המרחב עצמו, גם פעילות גלויה וגם פעילות סמויה באותו מרחב.

<שלמה בן לולו: חשוב לי לציין גם לגבי הדברים שנאמרו כאן.

<שלמה בן לולו: יש לנו אחריות כפולה – גם על הביטחון, ולא פחות חשוב, כמו שנאמר כאן, גם על תחושת הביטחון.

<שלמה בן לולו: זה גם חלק מאוד חשוב בעניין הזה.

<שלמה בן לולו: מבחינת הפעולה שלנו באותו מרחב, אני אדבר על המרכיבים עצמם, מרכיבי ביטחון, בלי להיכנס לפירוט בעניין הזה.

<שלמה בן לולו: בסך הכול זו עבודה מתמשכת בהתאם לצרכים בשטח שהחטיבה רואה לנכון – איפה שצריך עוד גדר נגד אבנים או דברים כאלה, אז הפעילות היא בצורה שוטפת ברמה הזאת, בהתאם לדרישות.

<שלמה בן לולו: בסוף, מי שיודע להגיד את הדברים הכי טוב זה המח"ט שנמצא בשטח, ומה שנדרש לו בעניין הזה אלו צירים קצרים, כמו שהיו כאן דמ"צים קצרים, אלו לא פרויקטים ארוכי טווח לטובת העניין הזה.

<שלמה בן לולו: זאת מעבר לכלל הדברים שמושקעים, גם במהלך גל האירועים האחרון, בכלל הצירים ובציר הזה עצמו, של תהליכי עבודה, של עוד כל מיני פרויקטים שכרגע נמצאים בשלבי הקמה.

<שלמה בן לולו: הם מסווגים, ולכן אני לא אכנס אליהם, אבל הם אמורים להיות גם בתוך החליפה של אותו מרחב עצמו.

רועי פולקמן: אז רק תדייק.

רועי פולקמן: האם בשבועות האחרונים, או בתקופה האחרונה או הקרובה אתם בוחנים את נושא הציר ושדרוג חלק מאמצעי ההגנה בו?

רועי פולקמן: אתה אומר שזה תהליך קבוע?

<שלמה בן לולו: קודם כל, מתוקף אחריותנו – אני לא מחכה לוועדה שאני צריך לעשות את הדבר הזה, יש לנו אחריות תמידית, יום-יום, כל שבוע בעניין הזה.

<שלמה בן לולו: אנחנו מבצעים את זה בהתאם.

<שלמה בן לולו: לנוכח גל האירועים האחרון, שהיה בחצי השנה האחרונה, כמובן, הגברנו את הדברים והשקענו עוד תשומות, גם כוח אדם, וגם משאבים נוספים בעניין הזה.

<שלמה בן לולו: זה מבחינת הניתוח והעשייה באותו הציר עצמו.

<שלמה בן לולו: אני כן יכול להגיד שבנתונים המספריים אנחנו רואים ירידה משמעותית מבחינת כמות האירועים שהיו לנו כאן מתחילת גל האירועים, לכמות האירועים שהייתה בחודש האחרון.

<שלמה בן לולו: ירידה מאוד משמעותית בהיקף הפח"ע העממי.

<שלמה בן לולו: פח"ע עממי, הכוונה לזריקות אבנים וכן הלאה.

<שלמה בן לולו: ברור לי שכל אבן - - -

רועי פולקמן: נכון, אבל רק צריך לציין – סליחה שאני קוטע אותך – שאכן מדובר בגל.

רועי פולקמן: הבעיה באורח חיים רגיל היא שהגלים האלה לא מחזירים את השגרה.

רועי פולקמן: מה שדיברנו, נהלי החיים האלה, שבהם התושב, בשוטף שלו, אומר אני לא אסע דרך עוקף חוסן כי אולי היה חודש, חודשיים או שלושה עם ארבע זריקות אבנים, ואחר-כך יהיה עוד פעם חודשיים עם 20 זריקות.

<שלמה בן לולו: זה ברור, אבל זה גם מאמץ - - -

<שלומי מגנזי: - - - של כל הצבא.

רועי פולקמן: ברור.

רועי פולקמן: ברור.

<שלמה בן לולו: מבחינתי, גם אבן אחת – זה לא משנה לבן אדם מה הסטטיסטיקה, כמה ירד כמה לא.

<שלמה בן לולו: חטפת אבן, מבחינתו זה הכול.

<שלמה בן לולו: גם מי שזרקו עליו, וכל מי שב"וואטסאפ" שאתו שקיבל את ההודעה.

<אלי סופר: אני חטפתי פגיעה לא קלה ברכבי.

<שלמה בן לולו: זה ברור לי, גם מניסיוני האישי בעניין הזה.

<שלמה בן לולו: אנחנו לא מתעלמים מהעניין הזה.

<שלמה בן לולו: אני רק רוצה לתאר כאן את התמונה במקרו כדי להבין מהבחינה הזאת של העשייה.

<שלמה בן לולו: גם בפעילות ממוקדת, עשינו את המרחב הזה בין-ארגונית – זאת אומרת, גם עם השב"כ וגם עם משטרת ישראל.

<שלמה בן לולו: דברים שהשב"כ פחות התעסק אתו בעבר, דברים שהם כל מיני פח"ע עממי.

<שלמה בן לולו: הוא פועל במבצעים ממוקדים על אותם מרחבים, שכוללים גם אכיפה מוגברת מעבר לזה.

<שלמה בן לולו: כלומר, מעבר למעצר אותם מפרי סדר, התעסקות והשקעת משאבים מודיעיניים כדי לתפוס את אותם אנשים, בעניין הזה גם השקעה של אמצעים כדי לבצע את הדברים האלה.

<שלמה בן לולו: כולל גם פעילות נוספת, הכוונה באותו מרחב – אם אנחנו תופסים אחד שהוא מפס"דניק, אנחנו עושים לו אכיפה על כלל הדברים שיש לו, מה יש לו מעבר.

<שלמה בן לולו: ממקדים מאמץ על הבנייה הבלתי חוקית שיש לו, ואם יש לו היתר עבודה, אז גם היתר העבודה שלו יבוטל, וכן הלאה, כדי ליצור את אותם דברים בתוך העניין הזה.

<שלמה בן לולו: אני כן יכול להגיד שהמרחב הזה מקבל מיקוד בתוך החטיבה.

<שלמה בן לולו: יש לו מספר מוקדים.

<שלמה בן לולו: זה אחד המוקדים שהמח"ט ממקד אליו את העשייה, גם במבצעים וגם בפעילות כזאת או אחרת.

רועי פולקמן: אנחנו אולי נחזור אליך תיכף לעניין התפיסה העקרונית של המחסום, ואם יש היגיון להפוך את המחסום של ביתר למחסום שמאפשר מעבר עובדים, מחסום רגלי, מה שהיום לא קורה, ואולי להוריד חלק מאותו לחץ אינסופי של חציה בלתי מאושרת של הגדרות.

רועי פולקמן: אבל תיכף ניגע בזה.

<אור אוחיון: אני יכולה להשלים את החלק של מרכיבי הביטחון?

רועי פולקמן: כן, בבקשה, ואז חבר הכנסת בן צור.

רועי פולקמן: רק תציגי את עצמך.

<אור אוחיון: שמי אור, אני ראש ענף מרכיבי הביטחון בפיקוד העורף.

<אור אוחיון: היישוב צור הדסה והיישובים של מטה יהודה הם יישובים שיש בחלקם מרכיבי ביטחון, הם מסווגים בסיווג תפר.

<אור אוחיון: הם נמצאים בגזרת המשרד לבט"פ, והאחריות הביטחונית עליהם היא אחריות של מג"ב, המשרד לבט"פ.

<אור אוחיון: כמו שנאמר פה, מג"ב מגדירים את הדרישה המבצעית, הם אומרים אילו מרכיבי ביטחון נכונים שיהיו ביישוב, וכמובן, נדרש לתקצב את זה ולבצע.

<אור אוחיון: אנחנו מהווים היום המנגנון לביצוע של הפרויקטים שקשורים במרכיבי הביטחון.

<אור אוחיון: גם כל מה שקשור לאחזקה השוטפת של המרכיבים.

<אור אוחיון: נכון להיום, בצור הדסה קיימים מרכיבים, אבל לא מותאמים לדמ"צ שהוגדר על-ידי מג"ב.

<אור אוחיון: צור הדסה מקבל היום תקציב לאחזקה שוטפת של המרכיבים, מה שקיים היום.

<שלומי מגנזי: את יכולה לנקוב במספרים, שישמעו, יבינו על מה מדובר?

<אור אוחיון: אין לי כרגע את - - -

<שלומי מגנזי: כי זה מגוחך, התקציבים פשוט מגוחכים.

<אור אוחיון: אוקיי.

<אור אוחיון: זה תקציב שמועבר על-ידי המשרד לבט"פ, ואנחנו מהווים רק מנגנון בעניין הזה.

<שלומי מגנזי: בסדר.

<שלומי מגנזי: גם המרכיבים שדיברת עליהם מגוחכים.

<שלומי מגנזי: לפרוטוקול זה נשמע, אבל בפועל זה מגוחך.

<אור אוחיון: אין לי כאן את הנתונים, אבל אני אסבר את האוזן של האנשים שנמצאים.

<אור אוחיון: אנחנו משלמים עבור אחזקת החשמל, אחזקת הגדרות, ריסוס עשבייה – כל מה שקשור לשמירת - - - של היישוב.

<שלומי מגנזי: איזה חשמל?

<קריאה: אין שם חשמל ואין שם גדרות.

רועי פולקמן: תיכף ניגע בזה.

רועי פולקמן: יש עוד סוגיה, ומיד אני רוצה את סמנכ"ל המשרד לבט"פ.

<אור אוחיון: האחריות לשמירת כשירות מרכיבי הביטחון חלה על היישוב ועל המועצה.

<אור אוחיון: אנחנו מעבירים את התקציב בלבד, זו האחריות שלנו.

<אור אוחיון: זאת הסוגיה של מרכיבי הביטחון.

<אור אוחיון: חשוב להדגיש שבכל מה שקשור לסוגיות התקציביות, המשרד לבט"פ אמון על היישוב הזה ועל היישובים של מטה יהודה, ולכן נדרשות ממנו כל הסוגיות התקציביות בהקשר הזה.

רועי פולקמן: אנחנו נחזור אליך תיכף.

רועי פולקמן: אני אתן עכשיו לדני קריבו, סמנכ"ל הבט"פ.

רועי פולקמן: שוב תודה על הגעתך לכאן להתייחס לנושא.

רועי פולקמן: יש סוגיה שלא נגענו בה, שהיא אחת הבעיות שעלו כאן, זה אותו סכסוך משפטי שהתנהל עם הגורם.

רועי פולקמן: תיכף ניגע בזה מכיוון שבוודאי ובוודאי שסוגיות כאלה לא מצדיקות – לדעתי, הסכסוך המשפטי מתנהל כבר כשנתיים.

<שלומי מגנזי: אפילו יותר.

רועי פולקמן: אפילו יותר.

רועי פולקמן: זה הרי כמעט הזוי שבגלל שיש איזה סכסוך משפטי עם ספק של משרד הביטחון שבנה את הגדרות – לא הגיוני ששנתיים הגזרה שם תהיה פרוצה.

רועי פולקמן: אבל בבקשה, מר קריבו.

<דני קריבו: בוקר טוב.

<דני קריבו: שמי דני קריבו, סמנכ"ל המשרד לביטחון הפנים.

<דני קריבו: כפי שתואר, זה אכן הסטטוס באופן כללי בכלל הארץ, וגם באזור שעליו אנחנו מדברים.

<דני קריבו: פקע"ר הוביל עבודת מטה שעשתה סדר וחלוקה ברורה בין משרד הביטחון וצה"ל מצד אחד, ומצד שני בין המשרד לביטחון פנים ומשטרת ישראל, כדי לנצל את המנגנונים הטובים והמקצועיים שקיימים בפקע"ר בכל נושא מרכיבי הביטחון, התחזוקה שלהם, וכל העניינים המקצועיים.

<דני קריבו: סוכם בין משטרת ישראל לצה"ל שפקע"ר יהיה הצינור שיבצע מול הרשויות והיישובים למיניהם, על רקע הניסיון שלהם וההיכרות שלהם את המנגנונים, וכך אנחנו פועלים.

<דני קריבו: מבחינה תקציבית, משטרת ישראל מעבירה לפקע"ר את מה שהם צריכים להעביר בהתאם למפתחות, לנהלים, וכל מה שקשור לזה.

<דני קריבו: מבחינת השטח, כל יישוב ויישוב עם הייחודיות שלו – עובדים על הדמ"צ.

<דני קריבו: אני, נכון לעכשיו, לא מכיר דרישה תקציבית כזו או אחרת, אבל צריכים לזכור, מאחר ויש, במקרה הספציפי הזה, מעין חפיפה בין גדר ההפרדה לגדר היישוב, מרכיבי ביטחון, גדר ההפרדה כהוא זה הוא באחריות משרד הביטחון, לא באחריות המשרד לביטחון פנים.

רועי פולקמן: חיים, היה כאן עופר גבצו בדיון הקודם.

רועי פולקמן: הוא הציג דמ"צ, שהוגש גם לוועדה, מעודכן.

רועי פולקמן: הבט"פ עוד לא קיבל אותו.

רועי פולקמן: הרי אתם עובדים מולם.

רועי פולקמן: אני מבין שאתם צריכים להעביר אליהם את הדמ"צ והם צריכים לאשר אותו כדי לתקצב אותו.

<חיים קראט: הגיע יועץ למועצה.

<חיים קראט: המועצה הזמינה יועץ שעובד עם המשרד לבט"פ.

<חיים קראט: נפגשנו אתו, עשינו אתו סיור שטח.

<חיים קראט: הוא הכין תכנית שצריך לאשר אותה תקציבית.

<חיים קראט: כרגע היא נמצאת במועצה, אנחנו מבקשים להבין מאיפה התקציב מגיע.

רועי פולקמן: בוא נבין את הפרוצדורה, כי אני רוצה לסגור מעגל כאן.

רועי פולקמן: זה לא חיסול בעזה, זה משהו קצת יותר פשוט, וצריך להבין איך עושים את זה.

רועי פולקמן: אז אני רוצה להבין אם זה עובר אליך, יאיר, אם אתה מוציא את זה.

רועי פולקמן: חבל שהפרוצדורה לוקחת כל כך הרבה זמן.

<יאיר אבהרם: אני אסביר.

<יאיר אבהרם: ברגע שהגוף המבצעי בשטח, קרי מג"ב מטה יהודה, הכין את הדמ"צ, הוא מגיש אותו לרמ"ח יישובים במטה מג"ב.

<יאיר אבהרם: רמ"ח יישובים אמור לפעול מול המשרד לביטחון פנים.

<יאיר אבהרם: ממה שאני יודע, מבדיקה שעשיתי – אני גם העברתי אישית, אני חושב שאתם מכירים את זה, לרמ"ח יישובים את הדרישה בצירוף בקשה שלנו.

<יאיר אבהרם: אני לא יודע אם זה עבר הלאה למשרד לביטחון פנים, אבל - - -

רועי פולקמן: האם סביר, דני – בואו נעשה סדר.

<דני קריבו: בוא נעשה טיפה סדר בקטע הזה, כי להבדיל ממשרד הביטחון, משטרת ישראל יודעת גם לפעול לבד, היא לא בהכרח צריכה את המשרד לביטחון פנים במובן הזה.

<דני קריבו: המבנה שונה.

רועי פולקמן: אני מקווה לפחות שאתם קובעים את המדיניות.

רועי פולקמן: היום היה דיון מעניין בוועדת הכנסת על הודעות דוברת המשטרה למיניהן בימים האחרונים.

רועי פולקמן: היה דיון קצר מוזר היום.

<דני קריבו: נכון, זה מה שתיארתי קודם, ותואר גם על-ידי הנציגה.

<דני קריבו: אין הכרח שהדרישה התקציבית צריכה להגיע למשרד לביטחון פנים.

<דני קריבו: זה לא מונע מהמשטרה להגיש, אבל גם אין הכרח.

<דני קריבו: משטרת ישראל יודעת לפעול לבד, ורמ"ח יישובים הוא המרכז של כל הנושא הזה בכלל הארץ, וכמובן, גם לגבי היישובים שעליהם אנחנו מדברים.

<דני קריבו: כמו שאני אמרתי קודם, אני לא מכיר דרישה תקציבית.

<דני קריבו: מן הסתם, גם בתוך המשטרה יש תהליכים מבצעיים לבדוק את הדמ"צ ולאשר אותו, וכך הלאה.

<דני קריבו: על שולחני – ואני ממונה גם על התקצוב – אין דרישה.

רועי פולקמן: טוב מאוד שאתה מבהיר את זה.

רועי פולקמן: בוא נסכם דבר אחד לחלק הזה, אני מבקש שבתוך שבוע – זה מספיק לדעתי – הוועדה תקבל פירוט ברור מהו ההיקף התקציבי, איפה זה עומד, אם יש אישור, ומה לוחות הזמנים הצפויים לביצוע.

רועי פולקמן: שנבין.

רועי פולקמן: אני הבנתי שהדמ"צ כבר טופל, אבל שנבין – אם זה דורש ממר קריבו לאשר את זה, לא לאשר את זה.

רועי פולקמן: שנבין מה לוחות הזמנים.

רועי פולקמן: אם יגיד מר קריבו זה אצלי, אני צריך עשרה ימים לבחון את הדרישה – אני רוצה לדעת בתוך שבוע בצורה ברורה מה לוחות הזמנים: סיכמנו דמ"צ, אושר אצלנו במשטרה, יש תקציב, אין תקציב, הורדנו את התקציב.

רועי פולקמן: כמה צריכה לעלות תלתלית – אני לא מבין בזה.

רועי פולקמן: אבל שנסגור לוחות זמנים, בסדר, יאיר?

רועי פולקמן: נוכל לקבל גם מכם בתוך שבוע?

רועי פולקמן: אני רוצה שנבין איפה דברים עומדים ולוחות זמנים.

רועי פולקמן: זה עבר לשם, ונבין איפה הדברים האלה, כדי שנוכל לעקוב אחרי זה.

רועי פולקמן: אנחנו סומכים על הכוחות בשטח, והם עושים עבודה טובה, אבל אנחנו רוצים לדעת שדברים מתבצעים.

רועי פולקמן: עוד משהו בעניין הזה, דני?

רועי פולקמן: אוקיי.

רועי פולקמן: איך אתם מתייחסים בהקשר הזה גם ליישוב – טוב, אתה לא מכיר ספציפית את הפרטים לגבי הדמ"צ.

רועי פולקמן: האם חל שינוי בתפיסה שלכם בעקבות האירועים האחרונים בנושא מרכיבי ביטחון?

רועי פולקמן: אני זוכר איזה דיון בזמנו שבו הוקצו לזה משאבים נוספים, והוגדר שייבחנו.

רועי פולקמן: עוד פעם, אחרי סיפור עתניאל הייתה החלטת ממשלה.

רועי פולקמן: אני רק רוצה להבין איפה דברים עומדים.

רועי פולקמן: אולי פיקוד העורף?

<אור אוחיון: אחרי האירוע בעתניאל היה שיח בראשותו של שר הביטחון – זה עדיין לא הגיע לממשלה – על כל מה שקשור לתגבור מערכי הביטחון ביישובים שנמצאים מזרחית לגדר, כל יישובי מרכז יהודה ושומרון.

<אור אוחיון: עדיין לא התקבלה החלטה.

<אור אוחיון: זה אמור להיות מוצג בשבועות הקרובים.

רועי פולקמן: זאת אומרת, אתם הכנתם תפיסת ביטחון חדשה, ועכשיו היא צריכה להגיע לממשלה לאישור?

<אור אוחיון: הגדרנו את הדרישה המבצעית, הגדרנו את המשמעיות התקציביות.

<אור אוחיון: היא אושרה על-ידי כל הדרגים, גם בצבא וגם במשרד הביטחון, והיא אמורה להגיע לממשלה על מנת לתקצב אותה.

רועי פולקמן: האם תהליך דומה נעשה במעורבות שלכם עם בט"פ בנושא קו התפר?

רועי פולקמן: אני יודע שנעשה משהו על יישובי מרכז הגזרה.

<דני קריבו: אולי נבהיר.

<דני קריבו: מבחינתנו, וגם מבחינת המשטרה, מי שקובע את הסטנדרט המקצועי הוא פקע"ר, בכל הארץ, בכל סוגי היישובים.

<דני קריבו: אנחנו פועלים בהתאם לסיווגים והמרכיבים עם ההגדרות המבצעיות נקודתית.

רועי פולקמן: אוקיי, אני רק צריך להבין את תנועות הראש של נציגת פיקוד העורף.

רועי פולקמן: היה אירוע.

רועי פולקמן: ואז אמרה ממשלת ישראל אולי צריך לבחון – היה הרי סיפור שעתינאל אמרו, למי שלא מכיר – לא הייתה גדר.

רועי פולקמן: אמרו יש לנו אמצעי מיגון אחרים.

רועי פולקמן: היה אירוע מאוד מאוד טרגי של רצח של דפנה מאיר, זיכרונה לברכה.

רועי פולקמן: ואז נאמר צריך לבחון את מרכיבי ההגנה ביישובים.

רועי פולקמן: זה חשוב מאוד, וזה מצוין.

רועי פולקמן: למה זה לא נעשה גם לקו התפר?

<אור אוחיון: אני אחדד את ההבחנה.

<אור אוחיון: היישובים במדינת ישראל נחלקים ליישובים שנמצאים בגזרת צה"ל, ויישובים שנמצאים בגזרת המשרד לבט"פ.

<אור אוחיון: יישובים שנמצאים בגזרת צה"ל, מי שמגדיר את הדרישה המבצעית שלהם הוא צה"ל.

<אור אוחיון: במקרה הזה, פיקוד המרכז.

<אור אוחיון: יישובים שנמצאים בגזרת המשרד לבט"פ, מי שמגדיר את הדרישה המבצעית זה המשרד לבט"פ מכיוון שהוא מכיר את האיומים שיש על היישובים שנמצאים בגזרתו.

<אור אוחיון: ולכן כל מה שקשור ליישובים שנמצאים בגזרת הבט"פ, מג"ב, אנחנו לא יודעים להגדיר מה הצרכים שלהם בהקשרים המבצעיים.

<אור אוחיון: ולכן לא נעשתה עבודה בהקשר הזה, לפחות שאני מכירה.

<אור אוחיון: אנחנו ביצענו רק - - -

רועי פולקמן: אני רק אחדד, לא נעשתה בדיקה לנוכח האירועים האחרונים לנושא עדכון מרכיבי ההגנה של יישובי התפר במדינת ישראל?

רועי פולקמן: אני מנסה להבין איפה דברים – אני לא מחליף פה את ועדת חוץ וביטחון, אבל רק להבין.

<דני קריבו: לא.

<דני קריבו: לא.

<דני קריבו: לא כל יישובי התפר – אני אפילו אגיד מיעוטם – נמצאים בגזרה של המשרד לביטחון פנים/המשטרה.

<דני קריבו: מרבית היישובים נמצאים - - - הצבא.

רועי פולקמן: אוקיי.

רועי פולקמן: אני רק אגיד, אני חפ"ש, אבל במילואים לימדו אותי שהדבר הכי חשוב זה קווי התפר.

רועי פולקמן: כשגדוד וגדוד מחליפים גזרה, זה הסוד, כי שם קורים האירועים.

רועי פולקמן: יש לי תחושה קטנה שיש פה איזו סוגיה על קו התפר.

<אור אוחיון: יש הגדרה מאוד מאוד ברורה, עם מפה חתומה, עם רשימת יישובים מאוד מאוד מסודרת.

<אור אוחיון: אכן, יש יישובי תפר בגזרת צה"ל, הם יישובים באזור הגלבוע בעיקר.

<אור אוחיון: אבל בהקשר הזה, היישובים שאנחנו מדברים עליהם עכשיו, הם יישובים שנמצאים בגזרת הבט"פ, ועליהם לא נעשתה עבודה בעקבות גל הטרור.

רועי פולקמן: הבנתי.

רועי פולקמן: את אומרת ספציפית בגזרה הזאת.

רועי פולקמן: הבנתי.

<אור אוחיון: לפחות לא עבודה שאני מכירה.

<אור אוחיון: העבודה שנעשתה בעקבות גל הטרור זה שינוי הדרישה המבצעית לכל היישובים שנמצאים בעיקר במרכז יהודה ושומרון.

<אור אוחיון: זו עבודה אחרת.

רועי פולקמן: את זה אנחנו יודעים.

<אור אוחיון: זו עבודה אחרת, והיא גם לא תוקצבה, דרך אגב, עד היום.

<אור אוחיון: כלומר, גם שם לא נעשה שום שינוי, אין תוספות של מרכיבי ביטחון.

רועי פולקמן: אני שמעתי כבר מספרים, הייתה לנו פגישה עם ראשי המועצות יחד עם שר האוצר.

רועי פולקמן: אני שמעתי שכבר דובר.

רועי פולקמן: נציג משרד הביטחון.

רועי פולקמן: מי נמצא כאן מטעמם?

רועי פולקמן: בבקשה.

<עמיקם סבירסקי: עמיקם סבירסקי, ראש אגף ביטחוני חברתי בהתיישבות במשרד הביטחון.

<עמיקם סבירסקי: אנחנו ליווינו את צור הדסה הרבה מאוד שנים.

<עמיקם סבירסקי: למעשה, עד אמצע 2014 צור הדסה הוגדרה על-ידינו כיישוב בהיבט הזה של המרחב שצריך לקבל העדפה בכל מה שקשור למרכיבי הביטחון הבסיסיים.

<עמיקם סבירסקי: אני תיכף אסביר למה אני מכוון, כי לא כולם פה מבינים.

<עמיקם סבירסקי: מרכיבי ביטחון בסיסיים אלו אותם המרכיבים שנותנים הגנה ליישוב בהיבט ההיקפי.

<עמיקם סבירסקי: זה כולל גדרות, תאורה, דרך גישה שמאפשרת לאותו רכב ביטחון לנוע בחופשיות ביום ובלילה, וכמובן, בעלי תפקידים.

<עמיקם סבירסקי: זה מתחיל משער כניסה, ביתן שומר בכניסה, וכל השליטה במרחב.

<עמיקם סבירסקי: מעלים פה כל הזמן את ההשוואה – 500 מטר – לביתר עילית.

<עמיקם סבירסקי: לביתר עילית ההתייחסות הייתה שונה בהיבט האיומים ובהיבטים נוספים, ולכן היא נראית אחרת לחלוטין בהיבט מרכיבי הביטחון.

<עמיקם סבירסקי: אבל זאת לא הסיבה העיקרית, ואני חוזר לצור הדסה.

<עמיקם סבירסקי: צור הדסה עד אמצע 2014 הייתה בהרכב כמעט מלא של מרכיבי הביטחון הבסיסיים מקצה לקצה.

<עמיקם סבירסקי: כבר בתוך התכניות ב-2015-2014 לקחנו בחשבון שהיא נכנסת לתכנית הרחבה – מי שלא מבין מה זו הרחבה, זאת אומרת בנייה חדשה ותב"ע חדשה, תכנית בנייה עירונית – שמחייבת אותנו להעתיק את מרכיבי הביטחון לתוואי הסטטוטורי החדש של צור הדסה בשלב א'.

<עמיקם סבירסקי: מי שביצע שם את התשתיות הוא משרד השיכון.

<עמיקם סבירסקי: בביקור משותף שעשינו בצור הדסה עם משרד השיכון, עם פיקוד העורף, עם פיקוד המרכז, עם המועצה האזורית, מג"ב, וכל האחרים, סיכמנו סיכומים – מי עושה מה, לוחות זמנים – לגבי העתקה של מרכיבי הביטחון לתוואי שבמקרה הזה הוא מול ואדי פוכין.

<עמיקם סבירסקי: פותח סוגריים – ואדי פוכין - - -

רועי פולקמן: אתה מדבר על סיכום שהיה ב-31 באוקטובר 2012.

רועי פולקמן: זה נכון?

<עמיקם סבירסקי: יש לי פה שני דיונים נוספים שהיו גם ב-2013 וגם ב-2014.

רועי פולקמן: אני רואה סיכום דיון בנושא הזה מסיור שעשיתם - - -

<עמיקם סבירסקי: משהו פה לא - - - יש פה קב"ט שיכול לומר - - -

רועי פולקמן: אני רואה סיכום מסיור שלך מה-31 באוקטובר 2013.

<עמיקם סבירסקי: ברשותך, אני רוצה להמשיך.

<עמיקם סבירסקי: ואדי פוכין לא נולד אתמול.

<עמיקם סבירסקי: התוואי הבעייתי הזה קיים, וצה"ל כפיקוד מרכז, בראייה כזאת או אחרת, נתן את התשובות.

<עמיקם סבירסקי: נכון לרגע זה, המכשול הביטחוני שנפרץ לכל אורך הגזרה, בקטע הזה לא בוצע.

<עמיקם סבירסקי: הוא לא בוצע בקטע הזה בגלל בעיות של החלטות מדיניות.

<עמיקם סבירסקי: אני לא נכנס לזה פה, אני לא חושב שהוועדה הזאת יכולה לגעת בזה כרגע.

<עמיקם סבירסקי: זה לא בוצע.

<עמיקם סבירסקי: אם זה כן היה מבוצע, אני מניח שלא היינו יושבים פה היום.

<עמיקם סבירסקי: הקטע הפרוץ הזה של ואדי פוכין גורם לזה, כמו שנאמר פה על-ידי נציג מג"ב – בדרך כלל המים זורמים למקום שנוח להם.

<עמיקם סבירסקי: לשב"חים מאוד נוח לעבור דרך צור הדסה מאחר שזה מגיע למרכזי הביטחון שלנו.

<עמיקם סבירסקי: לפני שנה וחצי סיכמנו על תקציב להרכיב על הגדרות, שהן גדרות מרותכות, חדשות, מרכיב אלקטרוני.

<עמיקם סבירסקי: מה הייעוד שלו?

<עמיקם סבירסקי: נגעת בגדר, המוקד – שהיו אמורים כבר להקים אותו בתוך צור הדסה – קולט את הנגיעה בגדר ומזניק את כוח מג"ב, או כוחות אחרים, לראות מה קרה באותה גזרה ביום ובלילה.

<עמיקם סבירסקי: לקחנו קבלן שהתחיל לעבוד והרכיב, לפחות בקטע אחד של למעלה מ-700 מטר, אם אני לא טועה, הקטע המזרחי, את המרכיבים האלקטרוניים על הגדר.

<עמיקם סבירסקי: בדרך כלל, כשאתה גומר את המשימה, אתה מגיש את החשבונות, אתה מזדכה על המשימה, ומקבל את הכסף.

<עמיקם סבירסקי: מה שקרה כאן, השב"חים הבינו – אני אומר את זה ברבים – שפה הולך לקרות משהו.

<עמיקם סבירסקי: הם התחילו בצורה שיטתית לחבל בכל לילה – אבל כל לילה – במערכות האלקטרוניות האלה.

<עמיקם סבירסקי: באו עם מגזריים, חתכו, חיבלו, משכו, קרעו.

<עמיקם סבירסקי: הקבלן, שעדיין בתוך העבודה, באחריותו גם לתקן.

<עמיקם סבירסקי: הוא מתקן, והוא משקיע עוד כסף, ועוד כסף, עד שלב שהוא אומר עד כאן.

<עמיקם סבירסקי: אם אתם, המדינה, לא תיתנו לי תשובה – שימו פה 24 שעות, שלושה ימים רצופים שמירה – אני גומר לחבר והולך הביתה.

<עמיקם סבירסקי: מהרגע הזה זו בעיה שלכם.

<עמיקם סבירסקי: לא הצלחנו להגיע עם מג"ב להסדר הזה, לשמור על הקבלן, שיבצע את העבודה, והאירוע הזה הובל לבית המשפט – זה מה שאתה ציינת כרגע.

<עמיקם סבירסקי: זה לא שנתיים, זה קצת פחות, אבל מתקרב לתקופה הזאת.

<עמיקם סבירסקי: יש דיאלוג בין המועצה לבין הקבלן.

<עמיקם סבירסקי: למה המועצה?

<עמיקם סבירסקי: כי המועצה היא הגורם המזמין את העבודה.

<עמיקם סבירסקי: אנחנו הגורם שמעביר את התקציבים ומוודא שהביצוע אכן נגמר, ומאשרים את התשלומים.

<עמיקם סבירסקי: במקרה הזה, הקבלן לא קיבל את הכסף, הוא קיבל מקדמות, המועצה לא לקחה את האחריות על האירוע הזה, ונכון לרגע זה, אותה מערכת, שהושקעו בה מאות אלפי שקלים, היא איננה מבצעית.

<עמיקם סבירסקי: זה הסטטוס נכון לרגע זה בגדר המזרחית.

<עמיקם סבירסקי: לגבי ההרחבה - - -

רועי פולקמן: מר סבירסקי, ברשותך, אתה אדם מאוד מנוסה, ונמצא בתפקיד מאוד בכיר בהקשר הזה.

רועי פולקמן: בוא תעשה לנו סדר, ובעיקר איך אנחנו פותרים?

רועי פולקמן: הרי מדינת ישראל התמודדה עם אתגרים כאלה בעוד גזרות, בעוד גבולות.

רועי פולקמן: בגבולות הכוונה למצרים ומקומות אחרים.

רועי פולקמן: מה אנחנו עושים?

רועי פולקמן: שנתיים, כמו שאמרת, יש שם אזור פרוץ לחלוטין.

רועי פולקמן: איך אתה רואה שאנחנו יכולים לפתור את העניין הזה?

רועי פולקמן: יצא דמ"צ מעודכן.

רועי פולקמן: האם זה עובר דרכך?

רועי פולקמן: אמרת לנו שלא.

רועי פולקמן: עוד פעם, אמר כאן

רועי פולקמן: סמנכ"ל הבט"פ שהם מאשרים את זה, בסדר.

רועי פולקמן: איך אנחנו דואגים שהדבר הזה יקרה, ולא עוד שנה ולא בעוד שנתיים?

רועי פולקמן: האם צריך כאן את פיקוד העורף?

רועי פולקמן: האם צריך את צה"ל?

רועי פולקמן: אבל בוא נפתור את הבעיה, שנתיים – לא יכול להיות.

רועי פולקמן: כמה יחידות דיור אנחנו בונים בהר סנסן?

<קריאה: כרגע, קרוב ל-300, 350.

<קריאה: 3,000.

<קריאה: בשלב ב'.

<קריאה: בשלב א' זה היה 5,000.

רועי פולקמן: אבל עכשיו כ-1,000 יחידות.

רועי פולקמן: מר סבירסקי, 1,000 יחידות זה דרמטי.

רועי פולקמן: אתה מכיר את האזור טוב.

רועי פולקמן: מי יבוא לגור שם?

רועי פולקמן: מי יבוא לגור ב-1,000 היחידות האלה היום, שהבנייה שלהם כמעט הושלמה, כשכל בוקר אתה פותח את החלון ויהיו לך עשרה שב"חים בגינה?

רועי פולקמן: הילדים שלך הולכים להסתובב שם.

רועי פולקמן: איך אנחנו פותרים את זה, מר סבירסקי?

<אמיר אזרחי: אלו בעיקר לא שב"חים, אלו בעיקר פועלים עם רישיונות.

רועי פולקמן: עדיין.

רועי פולקמן: עדיין.

רועי פולקמן: שעוברים בצורה לא חוקית לתוך שטחי הקו הירוק.

<אמיר אזרחי: צריך לפתור את הבעיה, אבל אלו לא שב"חים.

<אמיר אזרחי: צריך לשנות את הטרמינולוגיה, לא מדובר בשב"חים.

רועי פולקמן: מאה אחוז, חלק שב"חים וחלק לא.

רועי פולקמן: מר סבירסקי - - -

<דרור כהן: כל אדם יכול להיכנס דרך הגדר, זה לא משנה.

<אמיר אזרחי: נכון, לכן צריך לסדר את בעיית - - -

<דרור כהן: זה יכול להיות שב"חים וזה יכול להיות גם מחבלים, זה לא משנה, כל אדם יכול לעבור שם.

רועי פולקמן: אין בעיה, זה עדיין לא יכול להיות.

רועי פולקמן: מר סבירסקי, בבקשה תמשיך.

רועי פולקמן: איך אנחנו פותרים את הבעיה?

<עמיקם סבירסקי: החולשה שלי היא לא להיות יועץ.

<עמיקם סבירסקי: אני לא יועץ.

רועי פולקמן: אתה בתפקיד ביצועי, אתה לא יועץ.

<עמיקם סבירסקי: שאלת אותי בתור – אני לא יועץ.

<עמיקם סבירסקי: פתחתי בפתיח שלי – צור הדסה מבחינתנו הייתה – גם היום – גורם שחייב לקבל מענה.

<עמיקם סבירסקי: חייב.

<עמיקם סבירסקי: 1,000 יחידות דיור, 1,000 משפחות - -

רועי פולקמן: נוספות, כן.

<עמיקם סבירסקי: - - שרוצות להשתקע שם.

<עמיקם סבירסקי: אני מניח שבשל האירועים האלה תהיה להם בעיה, או שהם ידחו את ההגעה.

<עמיקם סבירסקי: בדיון שהתפתח פה היום על מי הגורם האחראי היום בנושא של צור הדסה – אני לא אומר מי אחראי היום על ביתר עילית.

<עמיקם סבירסקי: צור הדסה היא לא ביתר עילית, נקודה.

<עמיקם סבירסקי: יש פה חלוקה ברורה מאוד.

<עמיקם סבירסקי: לגבי צור הדסה, הגורם האחראי בשנה וחצי האחרונות – אני קורא לזה משטרת ישראל, בט"פ, מג"ב, כל הגורמים.

<עמיקם סבירסקי: אני לא אוהב לדבר במושגים האלה, שהמשימה שהייתה באחריותנו עד אמצע 2014, נכון לרגע זה, גם אם אני רוצה, אני חייב לדפוק בדלת ולבקש ממנו, מהגורם האחראי – בואו נראה מה לעשות.

רועי פולקמן: אתה יכול להגיד מה קרה ב-2014?

<עמיקם סבירסקי: בביקור האחרון שישבנו עם מג"ב בשטח, ביקשתי: תביאו לנו דמ"צ חדש שלכם, איך אתם, בראייה המג"בית, שאתם מבינים שהנושא הזה של גדרות ואלקטרוניקה במקרה הספציפי הזה, שהשב"חים באים בלילה, שוברים, קורעים ונכנסים – מה אתם מציעים לעשות?

<עמיקם סבירסקי: הם באו עם הצעות – תלתליות, כל מיני פטנטים, דברים שאנחנו לא כל כך התנסינו בהם.

<עמיקם סבירסקי: אני לא מכיר את המושגים האלה.

<עמיקם סבירסקי: אבל מה קרה?

<עמיקם סבירסקי: בסוף הוא אומר חבר'ה, זה הדמ"צ שלי, את הכסף אין לי.

<עמיקם סבירסקי: כלומר, החיבור בין האחריות לבין הביצוע זה הכסף, והוא לא קיים.

<עמיקם סבירסקי: נכון לרגע זה הוא לא קיים, כי אם הוא היה, אולי לא היינו יושבים פה היום.

<עמיקם סבירסקי: ואם מכוונים שמערכת הביטחון היא זאת שתביא את הכסף לאירוע הזה, נכון לרגע זה, זו בעיה.

<עמיקם סבירסקי: זו בעיה.

רועי פולקמן: מר סבירסקי, כמו שאמרת, אתה לא יועץ, אני מבין.

רועי פולקמן: אתה ליווית את התהליך.

רועי פולקמן: אתה יכול, בשביל הדיוק שלנו, למה זה עבר ב-2014 ממשרד הביטחון?

<עמיקם סבירסקי: כמו שנאמר פה, נעשתה עבודה, עבודת מטה מקיפה על-ידי פיקוד העורף בעקבות דוח מבקר המדינה שאמר חברים יקרים, אתם תעשו לנו סדר.

<עמיקם סבירסקי: לא יכול להיות שיש לנו מלא תפקידים של לובשי מדים משטרתיים, ומי שמנהל אותם הוא לובש המדים הצבאיים.

<עמיקם סבירסקי: בואו נעשה סדר.

<עמיקם סבירסקי: על הסדר הזה לקח להם לעבוד שנה וחצי.

<עמיקם סבירסקי: בסוף הם באו עם מסקנות לשר הביטחון, ובשני דיונים ארוכים, שר הביטחון אימץ את ההמלצות של פיקוד העורף, שהמשמעות שלהן היא סדר וחלוקה.

<עמיקם סבירסקי: הגזרה הזאת עברה לאחריותם של מג"ב, או המשרד לביטחון פנים.

<עמיקם סבירסקי: עבר לאחריותם.

<עמיקם סבירסקי: כשאני אומר עבר אחריות, מבחינתי האחריות היא על הכול.

<עמיקם סבירסקי: היא על הכול.

<עמיקם סבירסקי: נכון שהגדרנו תקופת מעבר.

<עמיקם סבירסקי: אמרנו ניקח חצי שנה ונראה בחצי השנה הזאת – אתם עוד לא נכנסתם, אנחנו עוד לא הלכנו.

<עמיקם סבירסקי: בואו נראה מה עושים ביחד.

<עמיקם סבירסקי: אני הגדרתי את זה בסיכום הדברים שלי – נעשה משהו עכשיו, ובשלושה-ארבעה חודשים נסיים.

<עמיקם סבירסקי: אבל אף אחד לא הסכים לקחת אחריות על הקטע של השב"חים שבאים, מחבלים והולכים הביתה.

<עמיקם סבירסקי: אנחנו לא הסכמנו לקחת אחריות על הדבר הזה, שהוא לא באחריותי, לכן אנחנו נמצאים במן ערבוב כזה של דברים.

<עמיקם סבירסקי: לצערי, עברה מאז עוד שנה כמעט.

רועי פולקמן: מר סבירסקי, מה שאתה מציג פה זו תמונה קלאסית של העברת – ואכן יש פה ריבוי גורמים.

רועי פולקמן: רצינו לעשות סדר.

רועי פולקמן: באנו לברך, באנו ליצור מינהל תקין, אבל בפועל, התוצאות אינן.

רועי פולקמן: בפועל, כמו שאתה אומר, המצב בשטח לא טוב, לא קרוב לדמ"צ המקורי מלפני שנתיים-שלוש וארבע, וכולי.

רועי פולקמן: לכן, בעת הזאת – תקנו אותי אם זה תרשים הזרימה – אחריות מג"ב לסגור את המעגל לגבי הדמ"צ מול בט"פ.

רועי פולקמן: אבל – פה אני פונה לפיקוד העורף – להיות מעורבים בצד האג"מי של הדבר הזה כדי לראות מה נדרש כדי שזה יבוצע באופן כזה.

רועי פולקמן: הרי מה העניין כאן?

רועי פולקמן: הרי הצד המזרחי מטופל על-ידיכם, והצד המזרחי בסוף משפיע על הגדר.

רועי פולקמן: לא הצליחו להעמיד את המתווה שעליו דיבר מר סבירסקי כי כנראה לא היה מספיק שיתוף פעולה.

רועי פולקמן: היו יכולים להגיד, כמו שעושים בגזרות אחרות, אנחנו צריכים כאן פלוגה לאורך כמה חודשים עד שהמערכת המבצעית תעבוד, וכל מרכיביה, כולל המוקד, יעבדו כמו שצריך.

רועי פולקמן: עד אז, שהצבא יתגבר את זה.

רועי פולקמן: זה לא נעשה, ולכן אנחנו נמצאים בלי כלום.

רועי פולקמן: צריך להיות כאן איזה תיאום כדי שנוכל להעמיד כאן פתרון מבצעי הולם.

רועי פולקמן: מר סבירסקי, תקן אותי אם אני טועה.

<עמיקם סבירסקי: אתה לא טועה בהגדרות.

<עמיקם סבירסקי: אני רק אומר, אני לא בטוח שאתה מכוון כרגע למקום הנכון.

רועי פולקמן: אז תדייק, בבקשה.

<עמיקם סבירסקי: בוא נשמע מה אומר פיקוד העורף.

<אור אוחיון: אנחנו מנסים לסייע בכל מה שקשור לגזירת המשמעויות מהדרישה המבצעית.

<אור אוחיון: הדרישה המבצעית - - -

רועי פולקמן: היא הועברה אליכם?

<אור אוחיון: האחרונה לא.

<אור אוחיון: היא כבר השתנתה שלוש פעמים בשנה וחצי האחרונות.

<אור אוחיון: את האחרונה אני עדיין לא ראיתי, אבל שמעתי עליה.

<אור אוחיון: אנחנו מסייעים בגזירת המשמעויות, זאת אומרת, מתוך הדרישה המבצעית להגיד איזה אמצעים יכולים לתת מענה הכי טוב לדרישה המבצעית, ואנחנו יודעים מהניסיון שלנו לשים תג מחיר על הדרישה המבצעית.

<אור אוחיון: תקציב אין לנו, ואנחנו לא מתקצבים, לפחות לא כרגע.

<אור אוחיון: אז מישהו צריך לתקצב את הדרישה המבצעית ולקבל החלטה איך מממשים אותה.

<אור אוחיון: כי גם אם יוחלט עכשיו – נניח שהדמ"צ אומר לחזור לדמ"צ המקורי של גדר התרעתית, בשביל לשים אלמנטים של התרעה על הגדר, כמו שעמיקם סיפר, זה מאוד מאוד בעייתי, אנחנו צריכים את שילוב הידיים של מג"ב על מנת שישמרו בביצוע העבודות.

<אור אוחיון: את זה לא הצלחנו עד כה, וניסינו הרבה מאוד.

<אור אוחיון: בנוגע לסוגיית החלק שנמצא עכשיו בבית המשפט, אנחנו נמצאים יחד עם המועצה בגישור.

<אור אוחיון: אנחנו מקווים מאוד שנפתור את העניין הזה יחד עם המועצה בשבועות הקרובים, ואז יהיה לפחות מענה בהקשר של לתת לקבלן את מה שצריך, כן או לא, ולסיים את החלק הזה.

רועי פולקמן: מר סבירסקי, אתה רוצה לסיים?

רועי פולקמן: הייתה לך עוד הערה, וגם על מה שאמרת, איפה המקום הנכון.

רועי פולקמן: תדייק ובוא נתכנס.

<עמיקם סבירסקי: אם בהיבט המשפטי – למרות שאתה אמרת מקודם את דבריך – שנה וחצי אתם מושכים את זה – יש פה שני צדדים.

<עמיקם סבירסקי: זה לא צד אחד מושך והשני רוצה לקדם.

<עמיקם סבירסקי: יש פה מערכת.

<עמיקם סבירסקי: כמו שנאמר פה, תוך כדי האירוע, ראש המועצה, שהיה מאוד מאוד דומיננטי, מאוד דומיננטי על צור הדסה – נכון לרגע זה איננו כרגע במערכת הזאת.

<עמיקם סבירסקי: זה פוגע בעבודה בתוך מערכת המועצה, שמולה אנחנו עובדים.

<עמיקם סבירסקי: אנחנו לא עובדים מול מזכיר צור הדסה, אנחנו לא עובדים מול הרבש"צ.

<עמיקם סבירסקי: אנחנו עובדים מול מערכת שיודעת לעשות את הדברים.

<עמיקם סבירסקי: כשהנושא המשפטי, הקטע הזה, ייפתר, התקציב שקיים היום, שהוא משותף לנו ולפיקוד העורף – אנחנו נקרא חזרה לקבלן, נחזיר אותו לעבודה, הוא יבצע את התקנת המערכות האלקטרוניות, אני מזכיר עוד פעם.

<עמיקם סבירסקי: זה אמנם אירוע חשוב מאוד לתחושה של החוסן, כשיש מרכיבים אלקטרוניים בגדר, אבל זה אירוע שיכול בלילה אחד להתנפץ לנו כי הצד השני יודע.

<עמיקם סבירסקי: יודע.

<עמיקם סבירסקי: קל מאוד להגיע, עוברים את ואדי פוכין, מגיעים לגדר, חותכים.

<עמיקם סבירסקי: על זה אני לא יודע.

<עמיקם סבירסקי: אין לי אחריות על הדבר הזה, אני לא יודע מה לעשות במקרה הזה.

<עמיקם סבירסקי: אמרתי מקודם שהבעיה שצריכה להיות, לדעתי, זה מכשול, כמו שעשינו ברוב השטח.

<עמיקם סבירסקי: לחסום את המעבר בוואדי פוכין, אבל זה דיון מדיני.

רועי פולקמן: מר סבירסקי, רק להבין, מה שאתה אומר, שיש תקציב אצלך להשלמת אותו דמ"צ מקורי.

<עמיקם סבירסקי: אצלנו ובפיקוד העורף.

<עמיקם סבירסקי: להשלים את הרכבת המרכיבים האלקטרוניים בקטע שסוכם עליו.

רועי פולקמן: מצוין.

רועי פולקמן: בהנחה שמעודכן עכשיו דמ"צ אחר – נגיד שיגידו הפתרון הוא קצת אחר, אנחנו רוצים ארבע מצלמות, תלתלית ומוקד במקום הגדר, כי התקנו, ראינו שזה לא עובד.

רועי פולקמן: האם ההסתה של הדבר הזה, אתה יכול לדאוג לה?

רועי פולקמן: אפשר להגיד הקצינו לזה תקציב?

רועי פולקמן: למדנו?

רועי פולקמן: היום התחלף יושב-ראש ועדת הכנסת - - -

<עמיקם סבירסקי: הפיצויים שאני צריך לשלם לקבלן שזכה במרכז הזה יהיו בערך בהיקף הכסף הפנוי שנשאר.

<עמיקם סבירסקי: אבל לעצם העניין, אתה אומר – בצדק אולי – תודיע לקבלן: אתה לא חוזר לעבודה, נפצה אותך.

רועי פולקמן: נכון.

רועי פולקמן: נכון.

<עמיקם סבירסקי: לך הביתה, הלך גם הכסף אתו.

<עמיקם סבירסקי: כלומר, כסף אין.

<עמיקם סבירסקי: ואז חוזרים לעניין שיש דמ"צ, אין תקציב, וחוזרים לדיון פה.

<אור אוחיון: אני רוצה רק לחדד.

<אור אוחיון: זה שיהיו מרכיבי ביטחון, זה לא קסם.

<אור אוחיון: אחרי ששמים את מרכיבי הביטחון, מישהו צריך לקפוץ כשיש התרעה.

<אור אוחיון: וביישובים שהם בגזרת צה"ל, המענה שלנו הוא מענה שלם, כולל כוח אדם.

<אור אוחיון: זאת אומרת שמישהו צריך - - -

רועי פולקמן: ברור.

רועי פולקמן: סגן אלוף אוחיון, התמונה הזאת ברורה לחלוטין, ומבחינתי, חלק מהתכנית שמדובר עליה כאן כוללת את אותו מוקד שאמור לתת מענה.

<אור אוחיון: מישהו צריך לתקצב את זה.

<אור אוחיון: התקציב שיש לנו הוא קטן מאוד יחסית לצרכים, לפחות ממה שאני מבינה.

<אור אוחיון: אז מישהו צריך לתקצב את זה.

רועי פולקמן: אני יכול לסכם את הנקודה הזאת.

רועי פולקמן: רק התחלתי להגיד שהיושב-ראש החדש של ועדת הכנסת בא מחיל האוויר.

רועי פולקמן: אמרתי לו היום הדבר הראשון שאני אשמח שנתחיל לעשות זה תחקירים.

רועי פולקמן: תרבות התחקירים בשירות הציבורי.

רועי פולקמן: לא מבקר המדינה, אלא תחקירים, להפיק לקחים.

רועי פולקמן: לא הצלחנו לבנות גדר כי אחת, שתיים, שלוש, בסדר.

רועי פולקמן: המציאות מורכבת.

רועי פולקמן: אבל לפחות נפיק תחקירים ונשתפר.

רועי פולקמן: אם גם לא לומדים בסוף, אנחנו בבעיה.

רועי פולקמן: בט"פ, יחד עם מר סבירסקי, משרד הביטחון, האם אפשר יהיה לפתור את המעגל הזה?

רועי פולקמן: תיכף נסכם את הדיון בהקשר הזה.

רועי פולקמן: שאנחנו נדע שאם צריך לפתור את בעיית הקבלן כי הדמ"צ השתנה, אז צריך לנקות שולחן, אז יש פה תקציב, צריך לסגור את העניין המשפטי, להגדיר דמ"צ מעודכן, לראות שהוא ישים, לראות שאפשר לתחזק אותו, לתקצב אותו – לא מדובר בסכומים בלתי נתפסים – ולצאת לדרך.

רועי פולקמן: מדובר כרגע על 10,000 תושבים שגרים שם, השקעות אדירות שמתוכננות כדי להביא תושבים לאזור הזה.

רועי פולקמן: אנחנו לא יכולים ששנתיים אנחנו לא מצליחים לפתור בעיה של גדר אינדיקטיבית בגזרה כזאת, זה לא הגיוני.

רועי פולקמן: זה לא הגיוני.

<אור אוחיון: השאלה אם יש מענה תקציבי לעניין.

רועי פולקמן: דני, אפשר שהדבר הזה יקבל התייחסות הולמת בתוך התהליך הזה?

רועי פולקמן: כי בסוף צריך לזה תקציב.

רועי פולקמן: לא נשמע לי שמדובר כאן על סכומים בלתי הגיוניים, שאפשר יהיה להתקדם.

<דני קריבו: כפי שגם תואר על-ידי עמיקם ונציגי צה"ל, יש פה שתי גדרות, שהיעדר האחת משפיע על אי-יכולת להקים או לתחזק את השנייה.

<דני קריבו: צריכים לראות את הדבר הזה בכללותו כי גם בלי העניין המשפטי עם הקבלן – אם הוא היה חוזר, היינו חוזרים לזה שהם באים ו - - -

רועי פולקמן: כן, נכון, בשביל זה התקנו את זה.

<דני קריבו: וזה יקרה עם הדמ"צ החדש.

רועי פולקמן: לא, לא בהכרח.

רועי פולקמן: לא בהכרח.

<דני קריבו: אין בהכרח סיבה שזה ישתנה במהות.

רועי פולקמן: דני, אני לא יודע.

רועי פולקמן: אני שמעתי ממג"ב שיש הבדל בין לשים עמוד עם מצלמה שיכולה להקפיץ מוקד, והיכולת לחבל בה היא מורכבת יותר, מהשיטה לפזר חיישנים על גדר באורך קילומטר וחצי שאפשר לחתוך.

רועי פולקמן: אני לא יודע, אני לא מומחה בזה, אתם מומחים בזה.

רועי פולקמן: אני מניח, כמו שאמרתי, ללמוד תחקירים – יש אתגרים ביטחוניים יותר מסובכים מלהגדיר גדר ביישוב גדול בקו תפר, שתהיה גדר אמתית שתמנע מאנשים – אני חושב שצה"ל, הבט"פ ומשרד הביטחון עברו אתגרים יותר גדולים, לא?

רועי פולקמן: תקנו אותי.

רועי פולקמן: מבצעית.

רועי פולקמן: יש לנו עכשיו מנהרות בעזה שאני שומע שמצליחים לגלות.

רועי פולקמן: נראה לי שאלו אתגרים טכנולוגיים יותר מסובכים.

<דני קריבו: אין ספק שהמערכות הלאומיות מתמודדות עם אתגרים גם יותר קשים, ונקווה שימשיכו בהצלחה, כפי שהם עושים את זה היום.

רועי פולקמן: דני, אנחנו יכולים לסכם שהדבר הזה יקבל התייחסות?

<דני קריבו: אני חושב שברגע שאנחנו יודעים מה צריכים לעשות, ואיך אפשר לבצע את זה, גם בהיבטים של חבלה כזו או אחרת – שלא נחזור למה שתואר פה קודם, שהיה תקציב, אבל במקום לעשות את המשימה, משרד הביטחון ישלם פיצויים ויגלגל את המשימה למישהו אחר.

<דני קריבו: זה בסדר, ואין לי ספק שנתווכח קצת, אבל זה בתוך הבית, ואני סמוך ובטוח שגם משרד הביטחון וגם אנחנו נדע להתעלות ולנסות למצוא את הפתרון הראוי, כי התושבים, כמו שגם אתם אומרים, צריכים לקבל תשובה.

רועי פולקמן: אני יודע.

רועי פולקמן: אבל מכיוון שזמננו קצר, ולוחצים עלי מוועדת כספים, אני מבקש התייחסות קצרה של פיקוד העורף לעניין המחסום.

רועי פולקמן: האם נבחנה – אתם, או גורמים אחרים – הסוגיה לייצר במחסום ביתר מעבר רגלי כדי – יש רצון שיהיה שסתום בגזרה למעבר פועלים, שהוא יהיה מוסדר.

רועי פולקמן: האם הדבר הזה נמצא על השולחן?

רועי פולקמן: ראוי שיימצא על השולחן?

רועי פולקמן: האם מג"ב - - -

<אמיר אזרחי: זאת שאלת השאלות לדעתי.

רועי פולקמן: אני שואל.

רועי פולקמן: זו לא ליבת הדיון.

רועי פולקמן: אני יודע שגם לא התכוננתם לזה.

רועי פולקמן: האם אתם יודעים את זה?

<אור אוחיון: זה לא בשולחן של פיקוד העורף.

<שלמה בן לולו: זו סוגיה שקיבלתי עכשיו את העותק שלה.

<שלמה בן לולו: נבדוק את זה.

רועי פולקמן: זה לא היה הנושא המרכזי בדיון, ולכן אנחנו לא נפתח את הנושא הזה.

רועי פולקמן: נשמח להתייחסות, כי יכול להיות שאחד הפתרונות – כי אכן, בעניין המדיני אין כוונה ליצור מחסום מסוג גדר ההפרדה בגזרה.

רועי פולקמן: אבל סוגיית המחסום היא סוגיה יותר מבצעית, היא לא סוגיה מדינית.

רועי פולקמן: יש לזה משמעויות תקציביות כבדות, ועוד, אבל הסוגיה המבצעית, האם היא ראויה?

רועי פולקמן: צריך לבחון אותה.

רועי פולקמן: האם נכון שיהיה מחסום לפועלים בגזרה?

רועי פולקמן: התייחסות לזה?

<שלמה בן לולו: צריך להגדיר איפה אתה רוצה את המחסום.

<שלמה בן לולו: כרגע, איפה שאין גדר אז אין מחסום.

<שלמה בן לולו: אם אתה רוצה את זה בכניסה ליישוב, אז - - -

רועי פולקמן: לא, לא, היום יש מחסום גדול, רק שאין בו מעבר רגלי.

<שלומי מגנזי: הנושא התפתח מאז המכתב הזה, שאלוף משנה הינדי כתב אותו.

<שלומי מגנזי: מאז הוא התפתח, וההחלטה הייתה שהמחסום יהיה במעבר ביתר עילית.

<שלומי מגנזי: שם זה היה, אבל זה נתקע בממשק ביניכם לבין מג"ב, בדיוק מאותה סיבה שאנחנו נמצאים פה.

<שלומי מגנזי: רק עוד מילה.

רועי פולקמן: משפט.

רועי פולקמן: אני אראה אם יש למישהו משהו חשוב מאוד להגיד, ואנחנו נתכנס לסיכום.

<שלומי מגנזי: יש לי תחושה של דז'ה וו.

רועי פולקמן: רק תציג את עצמך.

<שלומי מגנזי: שלומי מגנזי, יושב-ראש היישוב צור הדסה.

<שלומי מגנזי: נפגשנו, דיברנו.

<שלומי מגנזי: אתם מכירים את הנושא מצוין, לא הייתם צריכים את הדיון הזה בשביל להבין את מרכיבי הביטחון ואת הצורך של העניין, בהינתן העובדה שמדובר על יישוב בקו תפר, עם הבעיה שהוגדרו תקציבים, אבל לא לקו התפר.

<שלומי מגנזי: אמר חבר הכנסת רועי פולקמן, הגיע הזמן אולי לתת את הדעת דווקא גם לנושא הזה של קו התפר, שם הבעיה.

<שלומי מגנזי: אתה עם צבע של כומתה שמבין בדיוק על מה אני מדבר, אז צריך לחשוב על זה.

<שלומי מגנזי: אני מקווה שאנחנו לא נסיים את הדיון הזה, ושוב פעם ניתקע עוד שנה, ונתכנס פה שוב פעם בגלל הנושאים הבירוקרטיים.

<שלומי מגנזי: אנחנו אמורים לקלוט בעוד כחודשיים וחצי-שלושה עוד 140 משפחות חדשות.

<שלומי מגנזי: אני מודיע כאן שאנחנו לא נקלוט אף משפחה נוספת.

<שלומי מגנזי: אני אעצור את הקליטה ביישוב – אני מבקש שזה יהיה רשום – עד שהנושאים האלה לא ייפתרו.

<שלומי מגנזי: יש רצון של המדינה לאכלס.

<שלומי מגנזי: אני לא אאכלס אף תושב נוסף.

<שלומי מגנזי: אנחנו נעביר את זה, כמובן עם המועצה, עד שהנושא הזה לא ייפתר.

<שלומי מגנזי: אני לא אתן לאנשים לחיות על קו התפר ולהתחיל לחשוב ולהתפלל שמשהו לא יקרה על הגבול הזה.

<שלומי מגנזי: תודה.

רועי פולקמן: עוד התייחסויות, ממש דחופות.

רועי פולקמן: במשפטים קצרים, כי אנחנו צריכים לסיים.

רועי פולקמן: תציג את עצמך.

<אמיר אזרחי: שמי אמיר אזרחי, אני תושב צור הדסה וחבר ועד בצור הדסה.

<אמיר אזרחי: הגדר פתוחה מאל-וואלג'ה עד עדולם.

<אמיר אזרחי: הלחץ של הפועלים להגיע לאזור העבודה הזה הוא עצום.

<אמיר אזרחי: אם הם לא יבואו מצור הדסה, הם יבואו מסנסן.

<אמיר אזרחי: גדר של 700 מטר – משקיעים בה הון עתק, אז הם יעקפו את ה-700 מטר, והם יבואו מסנסן.

<אמיר אזרחי: זה ממש קשקוש.

<אמיר אזרחי: צריך לתת לפועלים האלה בעלי הרישיונות – וכפי שאמר חיים, רוב אלה שקוראים להם פה שב"חים אינם שב"חים, הם אנשים בעלי רישיונות שבאים לעבוד.

<אמיר אזרחי: צריך לתת להם את המעבר הזה.

<אמיר אזרחי: זה פתרון הרבה יותר פשוט, הרבה יותר זול, מאשר בניית גדר.

רועי פולקמן: אמיר, בוא נפריד בין הדיון על מעבר חופשי בתוך יישוב שבו מסתובבים אנשים, משפחות, ילדים - -

<אמיר אזרחי: לחלוטין צריך להפסיק את זה.

<אמיר אזרחי: ודאי.

רועי פולקמן: - - לבין התנועה של פועלים שעוברים בכל מיני גזרות.

<אמיר אזרחי: אז הם ייכנסו בשער בדרך המלך.

רועי פולקמן: בסדר, אבל אז יש איזשהו מרכיב של בקרה.

רועי פולקמן: זה לא סותר את הצורך שיישובים – כמו שיישובים בתוך יהודה ושומרון או בקו התפר – יהיו מוגנים.

רועי פולקמן: זה נכון גם למבוא ביתר.

רועי פולקמן: היישובים צריכים להיות מפוקחים.

רועי פולקמן: לא יכולים להסתובב אנשים כלאחר יד בתוך היישובים.

רועי פולקמן: לגבי הדיון בגזרה - - -

<אמיר אזרחי: אין ספק.

<אמיר אזרחי: אלו שתי שאלות שונות.

רועי פולקמן: נכון, ולכן זה דיון נפרד.

רועי פולקמן: תודה.

רועי פולקמן: כן, הערות אחרונות.

<טל בראון: טל בראון, תושב צור הדסה.

<טל בראון: ציינו פה המכובדים, בעלי התפקידים – יש פרצה בגזרת יהודה, פרצה ידועה, עניין מדיני, אבל יש גם פרצות בגדר של צור הדסה.

<טל בראון: המחסום שנמצא עוצר, מן הסתם, אנשים ישרים בלבד.

<טל בראון: כי ברגע שיש לך מחסום ואין מסביבו גדרות, מי נעצר במחסום?

<טל בראון: רק האנשים הישרים.

<טל בראון: וכל היתר עוברים או מצפון או מדרום, וזה כרגע המצב שקורה אצלנו.

<טל בראון: אין התרעה, אין הרתעה, ואין מניעה, שהם שלושה אלמנטים שעליהם אנחנו בונים תפיסה.

<טל בראון: לצערי, כפי שנאמר פה, דמ"צ יכול להיגזר רק מתפיסה.

<טל בראון: לא דיברנו פה על תפיסה.

<טל בראון: דמ"צים יכולים להשתנות מהיום למחר ומחרתיים, כי מרכיבי ביטחון נגזרים מתוך תפיסה.

<טל בראון: אני שואל, כאזרח, מה התפיסה במרחב הנתון הזה, שיש לגביו החלטה להשאיר אותו פרוץ?

<טל בראון: תגידו מה התפיסה, אתם אנשי המקצוע.

<טל בראון: תגזרו מזה אחר-כך את הדמ"צ, מהדמ"צ אחר-כך יבואו כל האינטליגנטים וימציאו אמצעים אלקטרוניים, מרכיבים ניידים ונייחים, רגלי, רכוב, מעופף, ולא יודע מה, כדי לסגור את העסק הזה.

<טל בראון: הדמ"צ משרת את התפיסה, ולא התפיסה את הדמ"צ, וזה פרק שחשוב לציין אותו.

<טל בראון: ברמה הטכנו-טקטית, כי הזכרת את זה, חבר הכנסת פולקמן, אני רואה דברים שאני לא מבין למה לא מטפלים בהם מעכשיו להרגע.

<טל בראון: הפלסטינים הקימו מהצד השני של הגדר – סמוך לחומת הבטון שקיימת ושולטת על צומת חוסן, כביש 60 – בנו שם רמפה מעפר.

<טל בראון: עומדים עליה וזורקים ככה.

<טל בראון: זה כמו לעמוד על הקצה של השולחן ולזרוק.

<טל בראון: הם עשו את זה, אני עקבתי אחרי זה.

<טל בראון: הם דחפו לשם ערימות של עפר ללא הפרעה.

<טל בראון: את זה – לבוא עם שופל ולהוריד.

<טל בראון: מה עשו?

<טל בראון: יש גדר, הרימו את הרמפה, אין גדר היום.

<טל בראון: זו בדיחה.

<טל בראון: זו עבודה בעיניים.

<טל בראון: הם עומדים וזורקים את הבקת"בים משם.

<טל בראון: צריך להוריד את זה לגובה אפס.

<טל בראון: המבתרים בכביש עוקף חוסן זו טופוגרפיה ידועה – לא ימים, לא שבועות, וגם לא חודשים.

<טל בראון: ונקודות התורפה, המבתרים האלה, כל כוח חדש צבאי שבא, מסמן את זה במספר חדש.

<טל בראון: צובע את המספרים, כדי שכשזורקים משם אבנים, ידעו לאן להגיע, אם זה מבתר אחת, שתיים או שלוש.

<טל בראון: חבר'ה, המבתרים האלה יהיו ארבע, חמש ושש, זה לא משנה.

<טל בראון: זו הטופוגרפיה, היא נתונה, אפשר לטפל בזה.

<טל בראון: אלו דברים שהם ברמה הטכנו-טקטית שהם לא קשורים עד שיכתבו תפיסה, ימסרו דמ"צים, יביאו מרכיבים וישימו תקציב.

<טל בראון: להביא שופל כדי להזיז סוללת עפר – עד מחר בבוקר זה לא שם.

רועי פולקמן: אלו דברים חשובים מאוד.

רועי פולקמן: אנחנו נעים מהמקרו של התפיסה בגזרה – שיכול להיות שזה מצדיק פנייה מסודרת שנעשה לוועדת החוץ והביטחון.

רועי פולקמן: עכשיו יש יושב-ראש חדש, חבר הכנסת דיכטר.

רועי פולקמן: הוא יהיה בימים הקרובים.

רועי פולקמן: אנחנו נפנה אליו בעניין העקרוני של פיקוד מרכז ותפיסת הביטחון הכללית של הגזרה הזאת.

רועי פולקמן: זה שווה דיון נפרד.

רועי פולקמן: נציע את הדיון הזה, נזמן אותך אליו, לגבי הביצוע בשטח שבו אני חושב שיכול להיות שצריך להיות ערוץ תקשורת יותר אופרטיבי עם הפלוגה, עם מפקד הגדוד שנמצא שם.

רועי פולקמן: זה דיון, איך מטפלים – זו רמת מיקרו.

רועי פולקמן: בסוף יש מפקד בגזרה.

רועי פולקמן: כמו בכל מקום, אנחנו, האזרחים, צריכים לסמוך על הרמה המקצועית של אלוף פיקוד מרכז ושל המפקדים הישירים בגזרה שם שהם יודעים איך לתפעל במבתרים.

רועי פולקמן: צריך לשים את הג'יפ כאן או כאן – אנחנו לא יכולים להיכנס לרזולוציה הזאת, אבל היתרון הגדול של מדינת ישראל הוא שההיררכיות פה הן מאוד שטוחות.

רועי פולקמן: אפשר להרים טלפון גם למנכ"ל המשרד וגם למח"ט בשתי דקות.

רועי פולקמן: צריך ליצור את התקשורת הזאת.

רועי פולקמן: כשהיינו עם ראשי הרשויות של יהודה ושומרון בדיון, הם אמרו אין בעיה, נלך עכשיו למח"ט שם ונדבר אתו.

רועי פולקמן: נראה איך עושים את זה.

רועי פולקמן: הערות אחרונות?

רועי פולקמן: משפט אחרון, אני רוצה לסכם.

רועי פולקמן: כן.

<רון קולקה: רון קולקה, תושב צור הדסה.

<רון קולקה: אני רוצה לגעת בשני דברים קצרים.

<רון קולקה: אחד, פתחת את זה בראשית דבריך, חבר הכנסת פולקמן, הגברת הביטחון ותחושת הביטחון האישי.

<רון קולקה: זה מתחבר לדברים שטל אמר כאן כרגע.

<רון קולקה: זה לא ברמה האסטרטגית.

<רון קולקה: רז"ר מרכז יושב פה, ונחמד, אבל אין פה גורמים אג"מיים לא של פיקוד מרכז, לא של אוגדת איו"ש, לא של - - -

רועי פולקמן: אבל אולי הם מייצגים אותם.

רועי פולקמן: בשביל היעילות, אנחנו לא צריכים את כל הצבא פה.

<רון קולקה: אין פה את מחוז ש"י, אבל מדובר פה בעניינים טקטיים.

<רון קולקה: כמו שאמרת בראשית דבריך, הפתרון של קטע הכביש הזה, של שתי הכיכרות שבקצה שלו, הוא פתרון טקטי פשוט מאוד, יחסית זול, הרבה יותר זול מהשקעת הכוחות שקיימת שם היום.

<רון קולקה: צריך להבין שיידויי האבנים האלה, עם כל הפעילות שהחטמ"ר מבצע, רובם הגדול הם ספורדיים, הם לא מתוכננים מראש, וזה לא משהו שאפשר לשים לו סוף, ולכן צריך מכשול פיזי.

<רון קולקה: זה ברמה הזאת, אני לא ארחיב.

<רון קולקה: דבר שני, את זה אמר דני, סמנכ"ל הבט"פ, בסוף דבריו – אנחנו מדברים פה על שתי גדרות נפרדות.

<רון קולקה: הקו בין הקצה המזרחי של היישוב למכשול תוואי הגדר המתוכנן – אם הוא קיים, הוא במקרים בודדים.

<רון קולקה: אפשר לבצע איזשהו שילוב של הדברים.

<רון קולקה: אני אומר רק בהערה - - - גם אם תהיה גדר אינדיקטיבית וציר פטרולים ליישוב צור הדסה, היחידים שיוכלו לבצע שם ולהפעיל סמכויות כלפי אותם תושבים פלסטינים אלו כוחות הביטחון, כלומר, משטרה או צבא.

<רון קולקה: כי לכל מי שעובד מטעם לא משנה איזו חברה אזרחית או אפילו עובדי הביטחון של המועצה, שכפופים - - - אין סמכויות לטיפול במה שקשור בחוק הכניסה לישראל, אלא רק למה שנוגע לפח"ע, ולא לשום דבר אחר.

רועי פולקמן: נכון, דיברנו על זה, הם יכולים לעכב עד שמגיעה - - -

<רון קולקה: הם לא יכולים, אין להם סמכות עיכוב.

רועי פולקמן: לשב"ח – אני הבנתי שהם יכולים.

<רון קולקה: לשב"ח – אין סמכות עיכוב.

רועי פולקמן: אוקיי, נבדוק את העניין.

רועי פולקמן: אני אתחיל מהשורה התחתונה, לחברי כנסת יש נטייה לדבר על דברים שהם לא מבינים בהם, זה קורה לא מעט.

רועי פולקמן: אבל על ביטחון כל אחד יודע לדבר, כי הוא היה פעם איפשהו – וגם אני.

רועי פולקמן: אבל אני לא מבין.

רועי פולקמן: קטונתי.

רועי פולקמן: הדרגה שלי היא רס"ר, לא יותר מזה.

רועי פולקמן: לא הגעתי יותר גבוה מזה בצבא.

רועי פולקמן: אבל אני כן רוצה לדבר על תוצאות.

רועי פולקמן: בואו נדבר על השורה התחתונה, כי אני באמת באמת סומך על האנשים שיושבים כאן, ועל האנשים שקשורים אליהם, הם אנשי מקצוע, כדי שנביא את התוצאות.

רועי פולקמן: תוצאה אחת, דיברנו עליה, ראש זירת מרכז התייחס אליה, סגן אלוף בן לולו, לגבי ציר עוקף חוסן.

רועי פולקמן: עלו פה סוגיות, חלקן טקטיות, חלקן לא.

רועי פולקמן: אנחנו נשמח לדעת מה תפיסת הביטחון העדכנית מבחינתכם לגזרה.

רועי פולקמן: האם נדרשות שם פעולות נוספות?

רועי פולקמן: כדאי שגם התושבים ידעו את זה.

רועי פולקמן: אתם שייכים לפיקוד העורף, אתם עוסקים גם בתודעה.

רועי פולקמן: זה הרבה ממה שאתם עוסקים בו, וזה מאוד מאוד חשוב.

רועי פולקמן: זו התודעה של האזרחים, תודעת ההגנה שלהם, איך הם צריכים להתנהג באירוע חירום.

רועי פולקמן: אבל גם תחושת הביטחון.

רועי פולקמן: ברור לנו שיש בעיה עם תחושת הביטחון בגזרה.

רועי פולקמן: יש לזה השלכות מידיות על התחבורה, אנחנו רואים את זה.

רועי פולקמן: אנחנו רואים את הנטייה של האנשים איך לנסוע, ולא לנסוע, ולהדיר את רגליהם מהציר הזה.

רועי פולקמן: כמובן, אתם לא תוציאו לנו מכתב גלוי, שאולי גם התושבים יוכלו לדעת עליו, על כל פעולה שהשב"כ עושה בגזרה.

רועי פולקמן: אבל בוודאי אם יש פעולות אחרות – אם זה הגדרות, אם אלו דברים אחרים שניתן ונכון לעשות בציר הזה, אנחנו רוצים לדעת מה נכון לעשות כדי שהתפיסה הזאת תהיה ככל האפשר גלויה וברורה, כדי שנדע שיש על מי לסמוך ושהדברים באמת מטופלים.

רועי פולקמן: זה לגבי ציר עוקף חוסן.

רועי פולקמן: לגבי סוגית מרכיבי הביטחון, הגדר והאמצעים הנוספים.

רועי פולקמן: אמרו את זה כאן היטב, והיטיב לומר את זה מר סבירסקי – אנחנו צריכים כאן נחישות.

רועי פולקמן: נחישות להביא את התוצאה.

רועי פולקמן: אני יו"ר השדולה לצמצום הבירוקרטיה בכנסת.

רועי פולקמן: אתם לא יודעים, אבל יש שדולה כזאת.

רועי פולקמן: כי רוב הזמן אני לא עוסק בדברים האלה, זה לא תחום ההתמחות שלי.

רועי פולקמן: אני עוסק בעסקים קטנים, בתעשייה.

רועי פולקמן: זה עולם התוכן שלי, העולם הכלכלי.

רועי פולקמן: אבל בסוף, הבירוקרטיה היא בירוקרטיה.

רועי פולקמן: ודרך אגב, צריך בירוקרטיה, אני לא נגד בירוקרטיה.

רועי פולקמן: אבל הבירוקרטיה צריכה לדעת לפתור בעיות ולהביא לתוצאות.

רועי פולקמן: ואני לא נכנס כרגע אם צריך לפצות את הקבלן.

רועי פולקמן: אני אגיד עוד דבר, ואני מבקש את הבנתכם, ואני אומר זה הכי בעדינות שאני יכול.

רועי פולקמן: יש לנו גם בעיה, יש מועצה שנמצאת במצב משבר.

רועי פולקמן: ובמקום אחר, בנסיבות אחרות, יכול להיות שמועצה עם ראש מועצה נחוש, שנמצא בתפקידו – הוא היה תופר את הדברים האלה, דואג לזמן את הדיון הזה אצלו בלשכתו, ודואג יום יום לשבת על הטלפון מול סבירסקי, מולכם ומול הבט"פ, ופותר את הבעיה.

רועי פולקמן: זה לא מה שקורה היום באזור הזה.

רועי פולקמן: ושוב אני אומר, אנחנו כל כך מתאמצים ליצור יחידות דיור, וכל כך מתאמצים להביא תושבים לגזרות האלה ולכל מקום, ואנחנו תקועים עם הדבר הזה שאנחנו לא מצליחים לפתור אותו.

רועי פולקמן: לכן אני מבקש שאם זו סגירה אחרונה של סוגיות הדמ"צ עם המרכיבים האופרטיביים – צריך לשמור, לא צריך לשמור, צריך תיאום עם הגדוד, לא צריך תיאום עם הגדוד, אני לא יודע.

רועי פולקמן: אם צריך מצלמה, זה יותר יעיל מצלמה, צריך מוקד, מי מתקצב את המוקד.

רועי פולקמן: אם יש כאן בעיות שאנחנו צריכים לפתור אותן, נעזור לפתור אותן.

רועי פולקמן: אם יש בעיות שצריך להחליק עניינים כי יש בעיה שצריך אישור מהדרג הפוליטי, צריך תקציב, אנחנו ניתן לזה גיבוי.

רועי פולקמן: אבל בסוף אנחנו עושים את התפקיד שלנו כגוף מפקח.

רועי פולקמן: הכנסת, להבנתי, צריכה לעשות מקסימום עבודת פיקוח, לא רק עבודת חקיקה.

רועי פולקמן: ופה אנחנו אומרים חבר'ה, קיבלתם החלטות – יש לי כאן ניירות, ומר סבירסקי איש מאוד מאוד רציני, היה בשטח.

רועי פולקמן: יש כאן סיכומי דיונים שלו.

רועי פולקמן: והדברים פשוט לא קורים.

רועי פולקמן: אני לא אכנס כרגע למיקרו אם הדמ"צ נכון, אבל יש דמ"צ, הוא צריך לעבור אליכם, אתם צריכים לעדכן אותו.

רועי פולקמן: יש תקציב.

רועי פולקמן: מר סבירסקי צריך להחליט אם פותרים את זה, אם סוגרים אתכם, אם סוגרים את הדיל עם הקבלן הקודם, מנקים שולחן ויוצאים לדרך חדשה ומגדירים לזה את התקציב הנדרש.

רועי פולקמן: אבל חברים, התוצאה הנדרשת ברורה.

רועי פולקמן: צריכה להיות גדר מבצעית שעובדת בגזרה הזאת כי אין משהו אחר, כדי שלא יהיה שם מעבר מטיילים חופשי, כי אחרת לא יבואו תושבים לאזור הזה.

רועי פולקמן: אני מבקש, אנחנו ניתן לזה שבוע להבין את העניינים כדי שתגידו לנו לפחות מה מתווה ההתקדמות.

רועי פולקמן: תגידו לנו בתוך חודש ניתן לכם תשובה, גם בסדר, אבל לפחות תבהירו לנו את מערך העניינים, ואנחנו נהיה במעקב על העניין הזה.

רועי פולקמן: תודה על הזמן שלכם ועל הקשב.

רועי פולקמן: תודה רבה.